Die nasionale vlag van Grenada is op 7 Februarie 1974 amptelik in gebruik geneem. Die vlag vertoon ’n rooi band buite om met ses geel vyfpuntige sterre aan die bo- en onderkant. Binne die rooi band is twee geel (bo en onder) en twee groen (vlagpaal- en wapperkant) driehoeke, ’n rooi skyf en vyfpuntige geel ster in die middel van die vlag en ’n klawertjie neutmuskaat in die groen driehoek aan die vlagpaalkant. Die ses sterre in die rooi band stel ses gemeentes (provinsies) van Grenada voor met die ster in die middel, wat in ’n rooi skyf is, wat die hoofstad St. George’s voorstel. Die neutmuskaat aan die vlagpaalkant van die vlag stel een van die land se vernaamste uitvoerprodukte voor. (Daar is soms verwys na Grenada as die "Spesery-eiland". Die kleurkombinasie van rooi, geel en groen (die Pan-Afrika kleure) in die vlag stel die land se verbintenis met Afrika voor. Verder stel rooi moed en vitaliteit voor, geel stel wysheid en warmte voor en groen stel die plantegroei en landbou voor.


Kreasionisme of skeppingsleer (afgelei van die Latynse creatio "skepping") is 'n religieuse geloof in die feit dat die mensdom, die lewe, die Aarde en die heelal deur God (die Skepper) geskep is. Die term word egter meer gereeld gebruik om te verwys na die religieuse verwerping van evolusie, ten gunste van 'n interpretering van die skeppingverslag in die Bybel as 'n verduideliking wat die geskiedenis, diversiteit en ingewikkeldheid van lewe op aarde verklaar. Hierdie teenstryd staan as die kreasionisme-ewolusie-omstredenheid bekend. In Christelike kringe word kreasionisme gewoonlik op 'n letterlike interpretering van die skeppingsverhaal in die eerste boek van die Bybel, Genesis, gebaseer. Kreasionisme word sterk aan die Christelike religie gekoppel, alhoewel ander religieë ook Skepper-geleide skeppingsverhale het, maar wat tot variërende mates van die Christelike weergawe verskil. 'n Skeppingsleerder of kreasionis (Engels = creationist) is 'n Bybelgelowige persoon wat glo dat die Bybel vertel hoe en ongeveer wanneer die aarde geskape is.


Die trosvy (Ficus sycomorus) is 'n groot vyeboomspesie wat voorkom van die Tugela-vallei in KwaZulu-Natal, noordwaarts tot aan die rand van die Sahara, en in die suidelike Arabiese Skiereiland. Hulle groei natuurlik langs riviere in die laeveld, maar word ook sedert antieke tye in die Midde-Ooste verbou. Die Ilembe-boom is 'n baie groot trosvy, geleë op die oewer van die Mandlenispruit naby Kranskop, KwaZulu-Natal. Dit is in 2013 as 'n kampioenboom verklaar en word bewaar in terme van die Nasionale Wet op Bosse (84/1998). Die boom se nasionale nommer is 66. Alfabetiese lys van Suid-Afrikaanse bome Geleë te 28°52′50″S 30°58′52″E / 28.88056°S 30.98111°O / -28.88056; 30.98111 (Ilembe-trosvy) Joemat-Pettersson, Tina (13 September 2013). "Declaration of particular groups of trees as "Champion Trees"" (PDF). cer.org.za. Universiteit van Pretoria. Besoek op 7 Desember 2015. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Trosvy.


Roermond (Limburgs: Remunj, Remuunj) is 'n stad en munisipaliteit in die Nederlandse provinsie Limburg, wat aan die Maas-rivier en die Duitse deelstaat Noordryn-Wesfale grens. Die munisipale gebied het sowat 56 000 inwoners (2012) en 'n oppervlakte van 71 km². Die stad Roermond het in 1231 stadsregte gekry. Vroeër was die stad 'n deel van die hertogdom Gelre en die (Spaanse en Oostenrykse) Suidelike Nederlande gewees. Sedert 1814 behoort die stad tot Nederland, met die uitsondering van 1830 tot 1839, toe die stad van België deel uitgemaak het. In die stad Roermond vloei die Roer-rivier in die Maas. Plekke in die munisipale gebied van Roermond: Aan de Rijksweg, Asenray, Asselt, Boukoul, De Weerd, Einde, Herten, Leeuwen, Maasniel, Merum, Ool, Roermond (stad), Swalmen en Wieler. (nl) Die amptelike webwerf van die munisipaliteit Wikimedia Commons het meer media in die kategorie Roermond. Hierdie artikel is ’n saadjie. Voel vry om Wikipedia te help deur dit uit te brei.


In warmteoordrag, is warmtegeleiding of konduksie die oordrag van termiese energie tussen aanliggende molekules in 'n stof wat veroorsaak word deur 'n temperatuurgradiënt. Dit vind altyd plaas vanaf 'n hoë temperatuurstreek na 'n lae temperatuurstreek, en neig om ewewig tussen die temperatuurverskil te bereik. Warmtegeleiding kom voor in alle vorme van materie — vastestowwe, vloeistowwe, gasse en plasmas — en benodig nie die meerderheid beweging van materie nie. In vastestowwe kom dit voor weens die kombinasie vibrasies van die molekules, en die vervoer van energie deur vrye elektrone. In vloeiers is warmtegeleiding moontlik deur die botsings en diffusie van molekules gedurende willekeurige beweging. Anders as warmtegeleiding, kan warmteoordrag ook plaasvind deur termiese straling (of radiasie) en konveksie. Dikwels kom meer as een van hierdie prosesse voor in 'n gegewe situasie. Hierdie artikel is ’n saadjie. Voel vry om Wikipedia te help deur dit uit te brei.


Die vlakhaas of rooipootjie (Lepus capensis) is 'n haas wat in die meeste dele van Afrika voorkom. Die vlakhaas is kleiner as die kolhaas en die springhaas. Die springhaas is egter nie 'n ware haas nie maar 'n knaagdier. Die kleur van die vlakhaas varieer baie. By vlakhase wat in vogtiger dele woon is die lyf dofgeel met swartgrys spikkels terwyl die agternekkol bruinpienk en die stert bo donker en onder wit is. By die vlakhase in droër gebiede is die lyf gryswit, die agternekkol is liggrys en die stert bo is dofswart en wit onder. Om die oë van al die tipes vlakhase is 'n soom van liggeel hare en net bokant die oë is 'n langwerpige ligbruin kol. Die wyfie is effens groter as die mannetjie. Volwasse vlakhase word gemiddeld 70 cm lank. Hulle verkies operige droë grasvlaktes met kolle lang gras of bossies vir skuiling. Hulle is naglewend en gevoelig vir koue. Hierdie hase woon nie in gate nie, maar sal wel gate gebruik om in te skuil as hulle gevaar vermoed wat kolhase nie doen nie. Oor die algemeen word telkens twee kleintjies gebore na 'n dratyd van ±6 weke.


Omroepvereniging VPRO is 'n Nederlandse publieke TV- en radio-uitsaaier. Hulle TV-kanale staan bekend as: NPO 1, NPO 2 en NPO 3. Hulle saai ook die volgende radiostasies uit: Radio 1, 3FM, Radio 4, Radio 5 en Radio 6. Die uitsaaier het op 29 Mei 1926 as 'n protestantse omroeper tot sand gekom. Die naam V.P.R.O. is oorspronklik afgelei van die afkorting vir Vrijzinnig Protestantse Radio Omroep. In die 1950's en 1960's het die uitsaaier meer "liberaal" begin raak. Die afkorting VPRO is behou, maar die betekenis daarvan het verval. Hulle was die eerste uitsaaier wat 'n naakte vrou, Phil Bloom in 1967, op Nederlande televisie vertoon het. Hulle word steeds as 'n kulturele radikale mediaorganisasie gesien. (nl) Video of elektronische media? Geargiveer 19 Maart 2007 op Wayback Machine VPRO se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Acinonyx kurteni is 'n uitgestorwe karnivoor katspesie uit die Felidae-familie, wat inheems aan Asië gedurende die Laat Plioseentydperk voorgekom het. Dit het tussen 2,5 miljoen – 11 000 jaar gelede geleef, met 'n voortbestaan van ongeveer 2,489 miljoen jaar. Dit is in 2008 omskryf en is die mees primitiewe jagluiperdspesie wat tot op hede opgegrawe is. Hierdie ontdekking ondersteun die teorie dat die jagluiperd sy ontstaan in die Ou Wêreld gehad het. Hierdie oerdier deel ooreenkomstige kenmerke met die moderne jagluiperd, Acinonyx jubatus, soos vergrote sinusse vir lugtoevoer wanneer daar gehardloop word, hoewel die tande primitiewe kenmerke toon. PaleoBiology Database: Acinonyx, basic info "Ancient Cheetah Fossil Points to Old World Roots?" (in Engels). National Geographic Magazine. 29 Desember 2008. Geargiveer vanaf die oorspronklike op 27 Januarie 2018. Besoek op 5 Januarie 2009. Per Christiansen and Ji H. Mazák (13 Januarie 2009). "A primitive Late Pliocene cheetah, and evolution of the cheetah lineage". PNAS. 106 (2): 512–515. doi:10.1073/pnas.0810435106. PMC 2626734. PMID 19114651. Randerson, James (29 Desember 2008).


Die ystervark (Hystrix africaeaustralis) is 'n kenmerkende knaagdier wat in groot dele van Afrika (suid van die Sahara) voorkom, buiten die suidwestelike woestyngebiede van dié kontinent. Ystervarke is snags aktief en vreet hoofsaaklik plantmateriaal. Ystervarke word maklik uitgeken aan die swart-en-wit, harde, skerppuntige penne wat hul rûe en agterlywe bedek. Die res van die liggaam is met lang, stywe borselhare bedek. Die ystervark is die grootste knaagdier in Suid-Afrika. Die wyfie is ses tot sewe weke dragtig, waarna een tot vier kleintjies gebore word. Ystervarke het 'n moontlike lewensduur van 20 jaar - baie langer as meeste ander knaagdiere. Daar word 'n onderskeid gemaak tussen die ystervarke van die Ou Wêreld (familie Hystricidae) en die boomystervarke van die Nuwe Wêreld (familie Erethizontidae). Die ystervarke van albei families is aan die bokant van die liggaam met opvallende penne bedek. Ystervarke (familie Hystricidae) is klein, stewig geboude nagdiere, maar is die grootste knaagdiere wat in Suid-Afrika voorkom. Vroeër is hulle in dieselfde groep as die boomystervarke geplaas, maar later het dit geblyk dat die 2 soorte tot afsonderlike familiegroepe behoort.


Die N3 is een van die nasionale paaie in Suid-Afrika. Die pad verbind Durban, KwaZulu-Natal met Johannesburg, Gauteng, via die Vrystaat. Die hele pad van Durban na Johannesburg is ’n snelweg van 4 bane (of meer) waar net by die tolhekke en vulstasies stilgehou mag word. Die N3 begin in Durban se middestad waar Monty Naickerweg die N3 word. Die pad hou dan wes en kruis die N2 nasionale pad by die EB Cloete-wissellaar. Hiervandaan gaan die pad verby Pinetown, dan deur die Mariannhill-tolhek, verby Camperdown na Pietermaritzburg. Die Comrades-maratonroete kruis die snelweg ’n paar keer. Die snelweg gaan tussen Howick en die Midmardam deur, deur die Mooirivier-tolhek en hou aan tot by die Estcourtafrit. Net hierna is die Wagendriftdam te sien aan die linkerkant. Die snelweg hou noordwes, kruis die Tugelarivier, gaan deur die Tugela-tolhek en verby die een punt van die N11 nasionale pad wat ook die afrit na Ladysmith is. Na ’n verdere 20 km word die Drakensberg bestyg via die Van Reenenspas en word deur die dorpie Van Reenen gery. Nou word die Vrystaat binnegegaan.


Quo vadis? is 'n Latynse sinsnede met die betekenis “Waar gaan u heen?” of “Waarheen is u op pad?”. Die moderne gebruik hiervan word vanuit 'n Christelike agtergrond geheet, wat uit die Apokriewe Handelinge van Petrus (Vercelli Handelinge XXXV) terugverwys, waar Petrus tydens sy ontvlugting van moontlike kruisiging in Rome vir Jesus weer langs die pad ontmoet. Petrus vra dan hierdie vraag aan Jesus. Jesus het geantwoord: “Ek gaan Rome toe om weer gekruisig te word” (Eo Romam iterum crucifigi). Hierdie antwoord het Petrus aangespoor om met sy bediening voort te gaan en om uiteindelik ’n martelaar te word. Hierdie sinsnede kom ook ’n paar keer in die Vulgaat voor, die merkbaarste in Johannes 13:36 wanneer Petrus dieselfde vraag aan Jesus vra, nadat Hy sy dissipels meegedeel het “Waar Ek heengaan, kan julle nie kom nie”. Jesus het op Petrus se vraag geantwoord: “Waar Ek heengaan, kan jy My nou nie volg nie, maar later sal jy My volg.” ‘Quo vadis’ kom ook in Genesis 16:8, Genesis 32:17 en Johannes 14:5 voor.


.ba is die agtervoegsel van domeinname in Bosnië-Herzegowina. .ba-domeinname word deur die universiteit Telinformatic Centre uitgegee, wat aanspreeklik is vir die topvlakdomein 'ba'. Die volgende tweedevlak domeine word gebruik: .org.ba: nie-winsgewende organisasies; .net.ba: telekommunikasiemaatskappye; .edu.ba: onderwys; .gov.ba: regeringsinstansies; .mil.ba: lêer; .unsa.ba: Universiteit van Sarajevo; .unbi.ba: Universiteit van Bihać; .co.ba is die eiendom van die geselskap Sayber te Sarajevo; .com.ba word deur BIHnet beheer, 'n dogtermaatskappy van BH Telecom; .rs.ba word deur SARnet Centar (Akademiese en Ondersoeksentrum van die Serviese Republiek) te Banja Luka beheer. Persone in die Serviese Republiek kan gratis domeine onder die tweedevlak-domein registreer. Lys van Internettopvlakdomeine ISO 3166-2:BA (en) Domein registrasie vir .ba-domeine


Seraglio-punt (Turks: Sarayburnu, Paleispunt) is ’n kaap wat die Goue Horing en die See van Marmara skei in Istanboel, Turkye. Die gebied is veral bekend vir die Topkapı-paleis en Gülhane-park. Dit is deel van die historiese gebiede van Istanboel wat sedert 1985 ’n Unesco-wêrelderfenisgebied is. Hierdie artikel is merendeels vertaal vanaf die Engelse Wikipedia-artikel en:Sarayburnu UNESCO | Historiese gebiede van Istanboel Hierdie artikel is ’n saadjie. Voel vry om Wikipedia te help deur dit uit te brei.


Radio is draadlose telekommunikasie. Dit is 'n tegniek om met radiogolwe draadloos boodskappe vanaf die stuurder na die ontvanger oor te dra. Die grootste ontwikkeling van radio het egter eers van ongeveer 1920 af plaasgevind, toe elektroniese versterkingstegnieke algemeen begin gebruik is. Sedertdien het radio 'n belangrike plek in die samelewing ingeneem, in sowel die vorm van radio- as televisie-uitsendings (televisie maak in wese ook van radiotegniek gebruik), en ook in die vorm van radiotelekommunikasie. Hiertoe behoort die stelsels waarin verbinding onderhou word met vliegtuie, skepe, landvoertuie en selfs met ruimtevaartuie. Telegrafie, teleks en telefoonverbindings word gedeeltelik deur middel van radioverbindings met behulp van straalsenders en satelliete onderhou. Ander belangrike toepassings van radio is onder meer radar, radionavigasie en afstandbeheer. 'n Radiostelsel bestaan uit minstens een sender en een ontvanger waartussen golwe gestuur word. Vir spraak en musiek word hierdie golwe gemoduleer en daarvoor word AM en FM (amplitude- en frekwensiemodulasie) asook die moderne pulsmodulasie (PM) gebruik. Aanvanklik vind klankoordrag plaas deur die amplitude van die dragolf te varieer. Die variasie is eweredig ten opsigte van die amplitude van die draende klanksien.


Die springhaas (Pedetes capensis) is nie werklik 'n haas nie, maar 'n knaagdier en die enigste lewende spesie in die familie Pedetidae. Hulle is dus nie verwant aan die kolhaas en vlakhaas nie. Hulle kom voor in feitlik die hele Suid-Afrika met die uitsondering van die suid-weste en kom ook voor in Botswana en Namibië. Die springhaas lyk meer soos 'n kangaroe as 'n haas; die voorste bene is baie kort en die agterste bene is baie lank en sterk. Die kleur varieer van ligte vaalbruin tot geelbruin terwyl die ken wit en die onderkant vuilwit is. Die stert het 'n breë swart kwas op die punt en is verder rooierig van kleur. Die oë is opvallend groot en die ore is smal en regop. Volwasse springhase het 'n gemiddelde massa van 4 kg en 'n lengte van ongeveer 80 cm. Die soogdier hou langs riviere of panne met afsettings van sanderige slikgrond. Hulle vermy swaar en harde grond. Hierdie diere is snags aktief en vreet hoofsaaklik plantmateriaal, maar sal soms ook insekte vreet. Oordag skuil hulle in gate in die grond. Drie tot vier kleintjies word telkens gebore.


Die Schule Schloss Salem is 'n Duitse kosskool wat in die voormalige Ryksabdy Salem in Salem, 'n dorp naby die Bodenmeer in die deelstaat Baden-Württemberg, gehuisves is. Die skool is in 1920 gestig. Die skool het van begin af seuns en meisies toegelaat. Die stigters Kurt Hahn, Karl Reinhardt en Maximilian von Baden was aanhangers van 'n moderne hervormde opvoedkunde en het 'n stel beginsels volgens hul opvoedkundige oortuigings bepaal wat verder ontwikkel is en nog steeds as basis vir Salem se leerprogram dien. Die kosskool se leuse is Plus est en vous (Frans, "Julle is tot meer in staat") - dit beteken dat leerders hul talente en vaardighede volgens hulle beste vermoë moet ontwikkel. Dit gaan nie net om meetbare akademiese prestasie nie, maar veral om karaktervorming binne die bestek van universele opvoeding. Schule vergibt Stipendien. In: Südkurier, 30 Desember 2009 Wikimedia Commons het meer media in die kategorie Schule Schloss Salem. (de) Die amptelike webtuiste van die Schule Schloss Salem


Die Cloetespas is 'n bergpas op die R327 wat Herbertsdale oor die Outeniekwaberge met Van Wyksdorp, Ladismith en Calitzdorp in die Klein Karoo verbind. Hierdie redelik onbekende pas is reeds in die 1850's gebou en waarskynlik genoem na die familie wat die grond aan die suidelike kant van die pas besit het. Boere in die Klein Karoo direk noord van die pas het hierdeur 'n kortpad na Mosselbaai met sy hawe verkry. Voorheen moes hulle 70 km weswaarts gaan óm die Plattekloof of 20 km ooswaarts oor die Attakwaskloofpas. Herbertsdale is eers in 1865 en Van Wyksdorp in 1904 gestig. Aanvanklik het die pas as Cloeteskraalpas bekend gestaan. Cloetesberg direk noord van die pas is 1 007 m hoog. Noordoos lê Spitskop op 1 029 m, noordnoordwes Vreysberg op 1 110 m en daarna sak die pas tot in die vallei van die Gouritsrivier. Met die Jan Mullerbrug (geopen in 1955) gaan die pad oor die Gourits. Omdat die rivier en sy talle sytakke 'n besonder wye opvanggebied het, kan hierdie brug betreklik maklik oorstroom. Gedurende die 1970's en 1980's is die roete verder verbeter.


Rasa ir Jonas ("Rasa en Jonas", Rasa Bubulytė en Jonas Čepulis) is 'n Litause neofolk- en folkrock-duo wat tradisionele Litause folkmusiek met pop-, rock- en elektroniese elemente kombineer. Die twee jong sangers het in 2006 met die televisie-projek Dangus ("Hemel") bekendheid verwerf en 'n kort rukkie later hul debuutalbum Saulala Raudona ("Rooi Son") vrygestel. Dit is in die volgende jaar vir die Radiocentras 2007 Awards genomineer en het uiteindelik die prys vir die beste alternatiewe musiek en beste debuut gewen. Rasa ir Jonas tree gereeld by musiekfeeste en ander konserte op, dikwels ook met ander Litause musiekkunstenaars soos Svaras van G&G Sindikatas. Paskelbtos 2007 m. „Radiocentro“ apdovanojimų nominacijos Media - video's youtube.com: Saulala Raudona


Die Amerikaanse Burgeroorlog (Engels: American Civil War), ook Oorlog tussen die state of net Burgeroorlog in die Verenigde State, was 'n oorlog in Noord-Amerika tussen die Verenigde State van Amerika en die Gekonfedereerde State van Amerika, wat op 12 April 1861 met die aanval op Fort Sumter begin het en op 10 Mei 1865 met die unifikasie van die Gekonfedereerde State van Amerika met die VSA, en die afskaffing van die slawerny geëindig het. Die Amerikaanse Burgeroorlog was nie gevoer om die afskaffing van slawerny, soos baie mense dink nie. Die oorlog was egter 'n hoogtepunt in die poging om die uitbreiding van slawerny na die nuwe gebiede van Amerika. Teen die middel van die 19e eeu het slawerny slegs bestaan in die suidelike state van die VSA, wat sterk op landbou (veral katoen vir die Europese tekstielnywerheid en tabak) gerig was. In die suidelike state het almal geredeneer dat slawerny noodsaaklik was vir hulle ekonomie. In die noordelike state, waar die ekonomie op nywerheid gerig was, het die afkeur van slawerny gegroei. Tydens elke gebiedsuitbreiding van die VSA (die nuwe territories) het die konflik tussen die noordelike en suidelike state vererger.


Diplodocus of diplodokus (van die Griekse woorde vir "dubbelbalk") is ’n souropode-dinosourus waarvan die eerste fossiele in 1877 deur S.W. Williston ontdek is. Die naam verwys na die dubbele bene aan die onderkant van die stert. Die genus het aan die einde van die Jura-periode voorgekom in wat nou Noord-Amerika is. Dit is een van die mees herkenbare dinosourusse vanweë sy kenmerkende dinosourusvorm, lang nek en stert en vier bonkige bene. Dit was jare lank die langste bekende dinosourus. Dit is steeds die langste een waarvan ’n volledige fossiel gevind is. Die raming van die massa is tussen 10 en 16 ton en die geskatte lengte 33 m. Van dinosourusse wat langer kon gewees het, soos Supersaurus, is net stukke bene al ontdek. Die skedel was relatief klein in vergelyking met sy lyf. Diplodocus het ook klein tande en ’n klein brein gehad. Dit het ’n besonder lang stert gehad, baie langer as ander dinosourusse s’n. Hy kon dit gebruik het om sy balans te hou.


Tradisionele Chinese karakters (tradisionele Chinees: 繁體字, vereenvoudigde Chinees: 繁体字, pinyin: Fántǐzì) is daardie Chinese karakters in enige karakterversameling wat nie die nuut geskape karakters of karaktervervangings wat na 1946 uitgevoer is, bevat nie. Oor die algemeen verwys hierdie beskrywing na die gestandardiseerde karakterversamelings van Taiwan, van Hongkong, en van die Kangsji-woordeboek. Die moderne fatsoene van die tradisionele Chinese karakters het die eerste met die opkoms van die klerklike skrif tydens die Han-dinastie verskyn en is sedert die 5de eeu en deur die Suidelike en Noordelike Dinasties min of meer onveranderd. Die retroniem "tradisionele Chinees" word gebruik om die tradisionele karakters van die Vereenvoudigde Chinese karakters, 'n gestandardiseerde karakterversameling wat deur die regering van die Volksrepubliek China tydens die 1950's op die Chinese Vasteland ingevoer is, te onderskei. Tradisionele Chinese karakters word vandag in Taiwan (Republiek China), Hongkong, Macau, en Kwangtsjou gebruik, alhoewel die aantal gedrukte materiaal in vereenvoudige karakters in Australië, die VSA, en Kanada aan die groei is om in die behoeftes van die al groterwordende Chinese Vastelandse diaspora te voldoen.


Koördinate: 45°0′N 0°40′O / 45.000°N 0.667°O / 45.000; 0.667 Dordogne is sedert 1790 'n département in Nieu-Akwitanië, Frankryk, met ongeveer 415,417 inwoners. Die hoofstad (prefektuur) is Périgueux. Hierdie artikel is ’n saadjie. Voel vry om Wikipedia te help deur dit uit te brei.


Die lipblomme (orde Lamiales) het hul naam te danke aan die kenmerkende bou van die blomme. Die blomme is in kranse of in pluime langs die stingel gerangskik en het meestal 'n bolip wat boon toe wys en 'n onderlip wat ondertoe en vorentoe wys. Van die vier meeldrade is twee langer as die ander twee. Die orde sluit twee families in, naamlik die egte lipblomme (Lamiaceae) en die verbenafamilie (Verbenaceae). Die Verbenaceae is hoofsaaklik tot tropiese gebiede beperk, terwyl die meeste Lamiaceae in die Middellandse Seegebied voorkom. 'n Groot verskeidenheid bome, struike en kruidagtige plante behoort tot die orde Lamiales (Iipblomme). Hulle het meestal vierkantige of afgeplatte stingels, en die blomme het 'n kenmerkende vorm. Die blare is kruisgewys teenoorstaande gerangskik. Die blomme is tweeslagtig, met ander woorde elke blom het manlike en vroulike dele, en bilateraal simmetries, wat beteken dat 'n blom net deur een vlak gesny kan word om twee identiese helftes te lewer. Hulle is meestal in kranse of pluime om die stingel gerangskik. Die vyf kelkblare is gedeeltelik vergroei en vorm 'n kelk met vyf tande.


PNG (Engels: Portable Network Graphics) is 'n lêerformaat wat gebruik word om grafieke en foto's te stoor en kan in die nabye toekoms dalk selfs die gewilde GIF-formaat vervang. 'n Nuwe APNG-weergawe is ook beskikbaar, wat soos die GIF-formaat animasie (eenvoudige bewegings) kan vasvang. Dit kan met Firefox 3, Opera 9.5, KSquirrel 0.72 of XnView 1.92 en hoër besigtig word. Die PNG spesifikasie APNG, Animated PNG (Engels) Hierdie artikel is ’n saadjie. Voel vry om Wikipedia te help deur dit uit te brei.


Die witkruisarend (Aquila verreauxii) is 'n groot donkerswart roofvoël met 'n kenmerkende wit kruis of V-vorm op die rug. Die arend leef in die afgeleë en bergagtige gebiede van suidelike en oostelike Afrika (tot in Tsjad), asook in beperkte areas in westelike Asië. Die voël het 'n vlerkspan van 186 tot 222 cm. Hulle lê een tot drie eiers wat deur beide ouers oor 43 tot 46 dae uitgebroei word. Die kuikens bly vir 84 tot 99 dae in die nes en is 'n maksimum van ses maande van hulle ouers afhanklik. Hulle vreet hoofsaaklik soogdiere en het 'n voorliefde vir dassies, maar vreet ook ander voëls en reptiele. Engels: Verreaux's Eagle, African Black Eagle of Black Eagle Wetenskaplike naam: Aquila verreauxii Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Fosgeen is 'n chemiese verbinding met formule COCl2. Dit is die suurchloried van koolsuur. Dié gas is baie giftig en is in die Eerste Wêreldoorlog as chemiese wapen gebruik. Dit word egter ook in die chemiese nywerheid gebruik as grondstof vir die vervaardiging van ander chemiese stowwe, soos metielisosianaat. In 1802 het Cruickshank 'n mengsel van gelyke hoeveelhede koolstofmonoksied CO en chloorgas Cl2 in 'n omgekeerde glasfles bo water 'n dag laat reageer. Die volume het gehalveer en die produk het met kalkwater reageer. Cruiskshank het dit nie as fosgeen onderken nie, maar dit het seker gevorm. Later het Murray probeer dit te herhaal, maar dit is John Davy wat in 1811 verklaar het dat dit 'n nuwe gas is. Hy het dit laat reageer met sinc, antimoon, arseen en kalium en het opgemerk dat dit met water vinnig ontbind. Hy het die nuwe gas fosgeen genoem, na die Grieks φως (lig) en γινομαι (vervaardig) omrede hy dit net met lig het kan vervaardig. Schützenberger vind later 'n katalis wat die sintese makliker maak. Fosgeen kan ontstaan indien gechlorineerde koolwaterstowwe soos CCl4, CHCl3 of CH2Cl2 bo 400 °C met suurstof reageer.


Die Arbeidersparty was 'n politieke party in Suid-Afrika van 1910 tot ongeveer 1958, hoewel die party nooit amptelik ontbind het nie. Die Arbeidersparty is in Januarie 1910, enkele maande voor Uniewording gestig uit die samesmelting van twee kleiner Arbeiderspartye in die Kaapkolonie en Transvaal. Die eerste leier was kol. F.H.P. Creswell en die eerste voorsitter Henry Sampson. Die party het hom daarop toegespits om wit werkers se regte teen dié van gekleurde werkers (swart, bruin, Indiër en Chinees) te beskerm. Die party was dus uit die staanspoor 'n voorstander van rasseskeiding en -diskriminasie. Teen die einde van die 1923, toe die regerende Suid-Afrikaanse Party in die knyp was oor sy hantering van swart onrus en die Randse opstand, het die Arbeidersparty 'n koalisie-ooreenkoms met die Nasionale Party van genl. J.B.M. Hertzog gesluit. In die verkiesing op 17 Junie 1924 verower die party 18 setels en 13,4% van die stemme. Creswell en Thomas Boydell is in die kabinet ingesluit. Die party skeur in 1928 in die sogenaamde Hoofbestuursgroep en die Creswelliete. Dit was oor 'n verskil in die vertolking van die party se beginselprogram, maar het in werklikheid op persoonlikhede neergekom.


Rockmusiek is 'n populêre musiekgenre met 'n prominente vokale melodie, vergesel deur kitaar-, trom- en baskitaarklanke. Sekere style gebruik ook klawerbordinstrumente soos die orrel, klavier, mellotron en sinteseerders. Rockmusiek is 'n breë genre van populêre musiek wat in die vroeë vyftigerjare as 'rock and roll' in die Verenigde State ontstaan het en in die 1960's en later in 'n verskeidenheid verskillende style ontwikkel het, veral in die Verenigde State en die Verenigde Koninkryk. Dit het sy oorsprong in die 1940's en 1950's rock and roll, 'n styl wat grootliks afkomstig is van die genres van blues, ritme en blues, en van country-musiek. Rockmusiek het ook sterk beïnvloed deur 'n aantal ander genres soos elektriese blues en folk, en het invloede van jazz, klassieke en ander musiekstyle ingelyf. Musikaal is rock gesentreer op die elektriese kitaar, gewoonlik as deel van 'n rockgroep met elektriese bas, tromme en een of meer sangers. Rock is meestal liedjie-gebaseerde musiek met 'n 4/4-tyd met 'n vers-koorvorm, maar die genre het buitengewoon uiteenlopend geword.


Kwarts is 'n mineraal met die chemiese samestelling van SiO2. Saam met die mineraalgroep van die veldspate (met verskeie minerale in hierdie groep), is dit die volopste mineraal in die aardkors. Kwarts is chemies en meganies stabiel by atmosferiese temperatuur en druk, en verweer dus nie vinnig op die aardkors nie, en dan meestal deur meganiese verwering. Dit is die rede waarom sand grootliks uit kwartskorrels bestaan. Hierdie stof vorm 'n deel van die tektosilikate en elke silikonatoom word deur 4 suurstofatome omring. In teenstelling met die nesosilikate wat aparte (SiO4)4−-ione bevat, vorm die SiO4-eenhede in tektosilikate 'n 3-dimensionele raamwerk. Elke suurstofatoom word tussen twee silikon-bure gedeel. Hierdie deling van die suurstofatome is die rede waarom die kwartsmineraal 'n chemiese formule van SiO2 het, en nie SiO4 nie. Elke been van die silikon-tetraëder is aan 'n suurstofatoom verbind, met die gevolg dat twee silikonatome nooit aan mekaar verbind is in die kwartsmineraal nie. Kwarts het 'n onder 573 °C 'n trigonale α-kristalstruktuur, met kenmerkende lyne wat op die 6 sye van die kristal gesien kan word.


Pornografie, wat soms verkort word tot porn of porno, is in sy breedste omskrywing die eksplisiete voorstelling van die menslike liggaam of seks met die doel om die kyker seksueel te stimuleer of prikkel. Dit is soortgelyk aan erotika, wat kuns van 'n erotiese aard is, maar waarvan die hoofdoel nie is om te stimuleer nie, maar eerder die kuns op sigself. Die laaste paar dekades vanaf veral die dekade ná 1970, het 'n reusebedryf rondom pornografie ontstaan weens die verskyning van eers video- en toe DVD-tegnologie en die internet wat pornografie binne maklike bereik van enigeen met die nodige toerusting geplaas het. 'n Ander faktor wat tot die oplewing in die vervaardiging en verspreiding van pornografie gelei het, is 'n meer verdraagsame houding van die samelewing en die gepaardgaande verslapping in wetgewing oor die verspreiding en besit daarvan. Soos erotika, kan pornografie in verskeie vorme voorkom. Dit sluit onder meer tydskrifte, foto's, beeldhouwerk, animasie, skilderye, klankopnames, rolprente, video's en DVD's in.


'n Agthoek of oktogoon is 'n veelhoek met agt hoeke en agt sye. Hierdie artikel is ’n saadjie. Voel vry om Wikipedia te help deur dit uit te brei.


Steyn von Rönge (soms geskryf as Steyn van Ronge) is die president van die Afrikaner Weerstandsbeweging (AWB). Von Rönge was die onderleier van die AWB, maar het die leisels oorgeneem nadat Eugène Terre'Blanche, die vorige president, op 3 April 2010 op sy plaas vermoor is. Hy het voorheen waargeneem as leier van die AWB toe Terre’Blanche in die tronk was. Sy doelwitte is 'n sekuriteitsplan om boere te beskerm teen plaasaanvalle en die vestiging van 'n wit tuisland. Von Rönge boer met beeste in die Zastrondistrik, in die Suid-Vrystaat. Hy het in 1988 by die AWB aangesluit. Terre'Blanche het na bewering die AWB-leierskap aan beide Von Rönge en Andre Visagie, die AWB se destydse sekretaris-generaal, beloof. Von Rönge kon egter bewys hiervan lewer met 'n faks, onderteken op 12 Maart 2010, met twee getuies waarin Eugene vra dat Van Ronge die leierskap oorneem tot hy van sy hartprosedure herstel het. Ontmoet die nuwe AWB leier Geargiveer 18 April 2010 op Wayback Machine, koerant.co.za, besoek op 6 April 2010. Steyn von Rönge, besoek op 16 Junie 2012


Argus Panoptes of Argus (Grieks: Άργος ο Πανόπτης; Argos o Panoptis) is 'n mensagtige monster in antieke Griekse stories met honderd oë. Hierdie oë is oor sy hele lyf versprei. As hy slaap sal slegs twee van hierdie oë op 'n slag rus. Die Griekse woord pan beteken alles en optes beteken sien (dus, alsiende). Toe Zeus (die oppergod) se oog op die beeldskone Io val, verander hy haar in 'n pragtige silwerkleurige koei, sodat sy vrou Hera niks sou agterkom nie. Maar sy vrou vertrou hom nie, en gee Argus opdrag om Io dop te hou. Argus word daarna in opdrag van Zeus (om Io te bevry) deur Hermes gedood. Hermes speel vir hom fluit, waarna hy in so 'n diep slaap val, dat al sy oë toeval. Na Argus se dood, plaas Hera sy honderd oë (as 'n huldeblyk) op die stert van haar heilige dier, die pou, wat se stert immers vol oë is, en waarvan die waaksaamheid spreekwoordelik is. Die uitdrukking "iets met Argusoë gadeslaan" beteken dan ook om iets waaksaam en met wantroue dop te hou.


Die Kamof Ka-50 (Russies: Чёрная Акула, Afrikaans: Swartfinhaai) is 'n gepantserde Russiese enkelsitplekaanvalshelikopter. Die helikopter is sedert die laat 1980's ontwikkel en is in 1995 deur die Russiese weermag in diens geneem. By NAVO staan die helikopter bekend onder die naam Hokum A maar die amptelike naam is 'Чёрная Акула' (Die Swartfinhaai). Die Ka-50 is weens die ineenstorting van die Sowjetunie nooit op groot skaal geproduseer nie en daar was tot en met 2006 slegs 16 produksiemodelle gebou. Die Ka-50 is die enigste enkelsitplekaanvalshelikopter, en ook die enigste met 'n uitskietstoel en uitskietbare rotorlemme. 'n Groot hoeveelheid wapentuig kan op dié helikopter gemonteer word. Dit beskik ook oor 'n spesiale kompartement waarin 'n gewonde soldaat aan boord geneem kan word of ekstra wapentuig gemonteer kan word. Die hoofbewapening van die helikopter is 12 lasergeleide VIKhR anti-tenkmissiele met 'n maksimum reiksafstand van 8 km. Die laser is klaarblyklik geheel en al bestand teen fopteikens, en die vuurbeheerstelsel kan vier Swart Finhaaie met gemak koördineer om sodoende taktiese inligting te deel.


Sand is 'n korrelagtige materiaal wat natuurlik op aarde voorkom. Dit bestaan uit fyn korrels kwarts, rots of klip waarvan die grootte kan varieer. Tegnies gesproke is die term "sand" net 'n groottekategorie en verwys na materiaal wat groter as silt en kleiner as gruis is. Die term word dikwels ook gebruik om na die tekstuur van grond te verwys - die verhouding waarin sand, slik en klei voorkom. Grond, wat volgens sy massa-inhoud meer as 85 persent partikels met die grootte van sandkorrels bevat, word sanderig genoem. Die samestelling van sand varieer grootliks, afhangende van plaaslike rotsbronne en ander omstandighede, maar die belangrikste bestanddeel in binnelandse omgewings op vastelande en in nie-tropiese kusgebiede is silika of silikondioksied (SiO2) wat meestal as kwarts voorkom. Die tweede belangrikste tipe sand is kalsiumkarbonaat, byvoorbeeld aragoniet, wat in die laaste 500 miljoen jaar deur verskillende lewensvorme soos byvoorbeeld korale en skaaldiere gevorm is en tans veral in gebiede voorkom waar die ekostelsels al miljoene jare lank deur riwwe oorheers word soos die Karibiese See. Kwartssand speel 'n belangrike ekonomiese rol as grondstof in 'n verskeidenheid bedrywe, waaronder die bou-, glas- en halfgeleierbedryf.


Die Mahabharata, 'n gedig van 90 000 reëls, word geskryf. Dit religieuse epos beskryf 'n oorlog tussen neefs wat 900 jaar geleë oor 'n koninkryk gebaklei het en bevat talle van legendes oor die gode. Dit verduidelik veral die etiek van die dharma. (geraamde datum) 13 Julie – Julius Caesar Romeinse generaal en staatsman († 44 v.C.). World History, William J. Duiker, Jackson J. Spielvogel, Cengage Learning, 2012, ISBN 1-111-83165-3, ISBN 978-1-111-83165-3


Frans-Guyana (Frans: Guyane française [ɡɥijan fʁɑ̃sɛz] of La Guyane, Frans-Guyana Kreool: laGwiyann) is 'n oorsese département (Frans: département d'outre-mer, of DOM) van Frankryk geleë aan die noordelike kus van Suid-Amerika. As deel van Frankryk is Frans-Guyana ook deel van die Europese Unie se grondgebied, word die euro as geldeenheid gebruik en geniet inwoners dieselfde regte as alle ander Franse burgers. Frans-Guyana verkies twee députés en een senator tot die Assemblée Nationale in Parys en word in die Europese parlement in Straatsburg verteenwoordig. Frans-Guyana is oorspronklik deur 'n aantal inheemse Amerikaanse volke bewoon. In die 17de eeu is die gebied deur Frankryk gekoloniseer. Die eerste Franse ekspedisie na Guyana het in 1604 plaasgevind. Dit sou egter 'n aantal dekades neem voor Franse beheer oor die gebied gevestig is. Franse vestiging was aanvanklik op die eiland Cayenne toegespits. Cayenne is van die res van die vasteland geskei deur 'n aantal riviere en riviermondings. In 1664 het 'n Franse maatskappy daarin geslaag om Cayenne van Nederlandse setlaars te buit. Die Franse sou die eiland egter weer drie jaar later aan 'n Engelse mag verloor.


Die Appelblaar (Philenoptera violacea) is 'n middelgroot tot groot boom. Die boom kom voor in die noorde KwaZulu-Natal en noordwaarts en weswaarts tot in die noorde van Botswana en die Caprivistrook. Die boom groei in laagliggende gedeeltes en soms op vloedvlaktes. Die boom se nasionale nommer is 238. Stam Takke Tak met blare Hyde, Mark. "Philenoptera violacea (Klotzsch) Schrire". Flora of Zimbabwe (in Engels). zimbabweflora.co.zw. Geargiveer vanaf die oorspronklike op 2 Augustus 2016. Besoek op 5 Mei 2013. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Wikimedia Commons het meer media in die kategorie Appelblaar. Wikispecies het meer inligting verwant aan Appelblaar Hierdie artikel is ’n saadjie. Voel vry om Wikipedia te help deur dit uit te brei.


Die Kiwivrug of Sjinese appelliefie (dikwels verkort tot Kiwi buite Nieu-Seeland), is die eetbare bessie van 'n houtagtige wingerdstok in die genus Actinidia. Die mees algemene kultivar van kiwivrug ('Hayward') is ovaal en ongeveer die grootte van 'n groot hoendereier (5-8 cm in lengte en 4,5-5,5 cm in deursnee). Dit het 'n veselagtige, dowwe groen-bruin skil en heldergroen of goue vlees met rye klein, swart, eetbare sade. Die vrugte het 'n sagte tekstuur en 'n soet maar 'n unieke smaak, en word vandag kommersieel verbou in verskeie lande, soos Italië, Nieu-Seeland, Chili, Griekeland en Frankryk. Bernadine Stirk (2005). "Growing Kiwifruit" (PDF) (in Engels). Pacific Northwest Extension Publishing. Geargiveer (PDF) vanaf die oorspronklike op 17 Julie 2013. Besoek op 4 Januarie 2013. freshplaza.com "Kiwi fruit: World List, 2010". FAOSTAT. Geargiveer vanaf die oorspronklike op 17 Oktober 2016. Besoek op 4 Januarie 2013. Hierdie artikel is ’n saadjie. Voel vry om Wikipedia te help deur dit uit te brei.


Die pynbos (Smodingium argutum) 'n boom wat voorkom in die Oos-Kaap, KwaZulu-Natal, die Vrystaat en Lesotho. Die boom is giftig, die melkerige sap veroorsaak 'n uitslag, blase en swelling met ongemak vir 'n geruime tyd. In Engels staan die boom bekend as agony bush. Die boom se nasionale nommer is 367. Smodingium is 'n monotipiese takson met slegs die pynbos as spesie. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ SANBI Redlist http://plantsoftheworldonline.org/taxon/urn:lsid:ipni.org:names:71339-1 https://repository.up.ac.za/handle/2263/9725


Aleksander Fjodorowitsj Kerenski (Russies: Алекса́ндр Фёдорович Ке́ренский, 4 Mei [O.S. 22 April] 1881 - 11 Junie 1970) was 'n Russiese regsgeleerde en rewolusionêr wat 'n politieke sleutelfiguur was in die Russiese Rewolusie van 1917. Ná die Februarie-rewolusie het hy by die nuutgestigte Russiese Voorlopige Regering aangesluit – eers as minister van justisie, daarna as minister van oorlog en eindelik as voorsitter van die regering en eerste minister van Rusland. Hy was 'n leier van die gematigde faksie van die Sosialisties-Rewolusionêre Party en ondervoorsitter van die magtige Petrograd-sowjet. Op 7 November 1917 is sy regering in die Oktober-rewolusie oorgeneem deur die Bolsjewiste onder Wladimir Lenin. Hy het gevlug en die res van sy lewe in Parys en New York in bannelingskap deurgebring. Hy is in 1970 in New York oorlede. Hy was een van die laaste oorlewendes onder die belangrike deelnemers aan die gebeure van 1917. "Lateline – 22/09/2003: The Half-Hearted Revolutionary In Paradise . Australian Broadcasting Corp". www.abc.net.au. Geargiveer vanaf die oorspronklike op 31 Julie 2016. Besoek op 2017-03-20. "Alexander Kerensky Dies Here at 89". New York Times.


Hampstead [ˈhæmpstɪd of -stɛd], algemeen bekend as Hampstead Village, is 'n stadsdeel van Londen, Engeland, sowat 4 myl of 6,4 km noordwes van Charing Cross. Hampstead, wat deel uitmaak van die Londense distrik Borough of Camden, het oor die eeue heen sy dorpskarakter bewaar. Skoon lug en die uitsig, wat 'n mens van hier af oor die stadsgebied en tot by die heuwellandskap van Surrey het, maak van Hampstead 'n gewilde woonplek. Hier is van die duurste eiendomme in die Britse hoofstad geleë, en die getal miljoenêrs, wat hier woonagtig is, is groter as in enige ander gebied in die Verenigde Koninkryk. In die Tudor-tydperk het welvarende koopmanne hulle hier begin vestig, en in die 18de eeu was die gebied so gewild soos Islington. Sy rustige ligging buite die woelige middestad van Londen en die mineraalbronne, wat hier ontspring, het van Hampstead 'n elegante ontspanningsplek en herstellingsoord gemaak. Die lys van bekende inwoners sluit die staatsman William Pitt en die skrywers Robert Louis Stevenson en John Galsworthy in. Keats House, die woning van die Romantiese digter John Keats, is hier geleë.


Chelsea Tavares (gebore 22 September 1991) is 'n Amerikaanse aktrise. Sy is bekend vir haar rolle in die rolprent Fright Night (2011) en in die televisiereekse Unfabulous (2004) en Tycoon (2017). 2011: Fright Night 2015: If Not for His Grace 2017: Chasing the Blues 2018: Solace M.E.R.G.E. Jonin' 2004: Unfabulous 2007: Just Jordan 2017: Tycoon 2017: Mystic Cosmic Patrol 2007: Crush on U 2013: Oba Mage Jeevithe Chelsea Tavares in die Internet-rolprentdatabasis


Die Fynblaarrooihout (Ochna serrulata) is 'n boom wat voorkom van die suidelike Wes-Kaap tot in KwaZulu-Natal en Gauteng. Die boom kom meer voor as 'n struik. Die blomme is geel, welriekend en ongeveer 2 cm in deursnee. Vrugte en kelkblare. 'n Fynblaarrooihout struik. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


In Rome word Tiberius Claudius Nero en Publius Quinctilius Varus, deur die senaat verkies tot konsul van die Romeinse Ryk. Die deure van die tempel van Janus word gesluit, wat uitsonderlik is omdat dit beteken dat Rome nie in oorlog is nie. Die senaat beveel die bou van die Ara Pacis, die altaar van die vrede. Lepidus – Voormalige triumvir en pontifex maximus The Mausoleum of Augustus: Expanding Meaning from Its Inception to Present Day, ProQuest, 2007, ISBN 0-549-37516-3, ISBN 978-0-549-37516-6


26 Julie? - Die Seleukiede-koning Antiochus VII Sidetes verower Babilonië op die Arsasiede van Frahad II. Koning Menander van Baktrië (geraamde datum) Arsacids and Sasanians: Political Ideology in Post-Hellenistic and Late Antique Persia M. Rahim Shayegan, Cambridge University Press, 2011, ISBN 0-521-76641-9, ISBN 978-0-521-76641-8 World Monarchies and Dynasties, John Middleton, Routledge, 2015, ISBN 1-317-45158-9, ISBN 978-1-317-45158-7


5 November? - Die Arsasiede onder Frahad II verower Babilonië teurg op die Seleukiede van Antiochus VII Sidetes, wat gedood word. Demetrius II Nicator volg Antiochus VII op en word die tweede keer koning van die Seleukiede. Seleukiede vors Antiochus VII Sidetes Arsacids and Sasanians: Political Ideology in Post-Hellenistic and Late Antique Persia M. Rahim Shayegan, Cambridge University Press, 2011, ISBN 0-521-76641-9, ISBN 978-0-521-76641-8 The Samaritans in Flavius Josephus, Reinhard Pummer, Mohr Siebeck, 2009, ISBN 3-16-150106-3, ISBN 978-3-16-150106-7


Kanisjka van Gandhara roep die 4de Boeddhistiese konsilie byeen. Die soetras word aanvaar, wat die Mahayana-stroming amptelik erken. The Grandeur of Gandhara: The Ancient Buddhist Civilization of the Swat, Peshawar, Kabul and Indus Valleys, Rafi U. Samad, Algora Publishing, 2011, ISBN 0-87586-860-6, ISBN 978-0-87586-860-8


Die oorlog tussen die Arsasiede en die Characeniërs duur voort en lei tot verwoesting van die land van Babilonië. Arsacids and Sasanians: Political Ideology in Post-Hellenistic and Late Antique Persia M. Rahim Shayegan, Cambridge University Press, 2011, ISBN 0-521-76641-9, ISBN 978-0-521-76641-8


Jacaranda FM is 'n kommersiële Suid-Afrikaanse radiostasie wat in Afrikaans en Engels uitsaai. Hulle senders dek Gauteng, Limpopo, Mpumalanga en die Noordwesprovinsie, en daar kan ook aanlyn op die stasie ingeskakel word. Hulle saai op die frekwensie 93.9 – 97.1 MHz FM uit. Die stasie se slagspreuk is "More Music You Love" maar het al verskeie kere oor die jare verander en was al onder andere "Life's Greatest Hits" en "80’s, 90’s and now" op verskillende tye. Die eerste uitsending van Radio Jakaranda (die naam van die radiostasie tydens sy stigting) het begin om middernag op die eerste Januarie 1986. Dit het sekondes na die staking in uitsending van Springbokradio begin as 'n projek deur die SAUK om sy streeksradiostasies uit te brei. Dit het daarna hande verwissel en word tans hoofsaaklik (80% aandele) deur Kagiso Media besit. Kagiso Media. ""What we do"" (in Italiaans). Geargiveer vanaf die oorspronklike op 23 Januarie 2018. Besoek op 1 Julie 2017. Hierdie artikel is ’n saadjie. Voel vry om Wikipedia te help deur dit uit te brei.


Open Season is 'n rekenaar geanimeerde familie-/buddy-rolprent van 2006 wat deur Jill Culton geregisseer is en die stemme van Martin Lawrence en Ashton Kutcher, onder andere, gebruik. "Open Season (2006)" (in Engels). Box Office Mojo. Geargiveer vanaf die oorspronklike op 12 Julie 2019. Besoek op 28 Maart 2012. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Jan Kubelík (5 Julie 1880 – 5 Desember 1940) was 'n Tsjeggiese violis en komponis. Sy vader het sy talent ontdek toe Jan vyf jaar oud was, en hom gestuur om onder Karel Weber en Karel Ondříček te studeer. Toe hy agt was, begin hy studeer aan die Praagse konservatorium. Sy professor was Otakar Ševčík. Na 1898 het hy as solis getoer en gou bekend geword vir sy virtuositeit, onberispelike intonasie en sy vol en edele toon. Hy behaal groot sukses met sy debuut in Wene en in Londen, en toer in 1901 vir die eerste keer in die VSA. Later maak Kubelik in die 1901-02 seisoen sy eerste verskyning saam met die Royal Philharmonic Society van Londen. In 1902 is hy met die Genootskap se goue medalje bekroon (in opvolging van Eugène Ysaÿe). In 1903 trou hy met gravin Anna Julie Marie Széll von Bessenyö , susterskind van die voormalige premier van Hongarye, Kálmán Széll. Hulle het saam agt kinders gehad; onder hul kinders tel die dirigent Rafael Kubelík. Kubelík het 'n Stradivarius uit 1715 bespeel en onder andere ses vioolkonserte gekomponeer.


Die rooinerfie (Trithemis arteriosa) is 'n naaldekoker wat tot die familie Libellulidae behoort. Liggaamslengte: 32–36 mm. Agtervlerklengte: 26–27.5 mm. Die mannetjies is rooi met bloedrooi oë. Die voorste gedeelte van die toraks is rooi met swart strepe aan die kante; die mannetjies het soms 'n pers gedeelte bo-op die toraks. Die vlerke het helderrooi are en ligte oranje spatsels aan die basisse. Die skraal agterlyf is helderrooi en die swart wigvorms langs die punt van die agterlyf is een van die duidelikste kenmerke. Die wyfies het soortgelyke kenmerke as die mannetjies, maar is geel tot geelbruin, nie rooi nie. Die rooinerfie is een van die mees wydverspreide en algemene naaldekokers in Afrika, die suide van Europa en die Arabiese Skiereiland. Die verspreidingsgebied strek tot by Turkye, Kreta in Griekeland en Iran. Dit kom by varswaterdamme en -mere voor, asook by permanente poele in droë rivierbeddings, langs besproeiingkanale, en naby groot riviere. "Trithemis arteriosa". IUCN Rooilys van Bedreigde Spesies. Weergawe 2013.1. Internasionale Unie vir die Bewaring van die Natuur. 2016.


Die Lancia Flaminia (Tipe 813/823/824/826) is 'n motorvoertuig wat deur Lancia vervaardig is vanaf 1957 tot 1970. Dit is deur Pininfarina ontwerp. Hierdie artikel is ’n saadjie. Voel vry om Wikipedia te help deur dit uit te brei.


Die Hells Angels is 'n motorfietsklub wat oorspronklik in Amerika gestig is. Vandag beskik die klub oor duisende lede, versprei oor meer as 29 lande, insluitende Suid-Afrika. Die klub is in 1948 in Fontana, Kalifornië gestig. Die naam "Hells Angels" is geïnspireer deur 'n groep vlieëniers van die VSA se lugmag wat aktief was gedurende die Tweede Wêreldoorlog. Die klub bevestig dat die naam oorspronklik voorgestel is deur ene Arvid Olsen, wat betrokke was by die VSA-lugmag se Flying Tigers-eenheid ten tyde van sy assosiasie met die stigters van die Hells Angels klub. Die Hells Angels sê uitdruklik dat hulle nie direk met die militêre eenheid geassosieer is nie, maar slegs die naam aangeneem het. Geeneen van die oorspronklike militêre Hell's Angels het ooit aan die motorfietsklub behoort nie. Die Hells Angels se klubembleem is genaamd die "Deathead" en bestaan uit 'n skedel gekroon met 'n goue helm in die vorm van 'n vlerk. Die oorsprong van die motief word erken as 'n kombinasie van militêre embleme, van onderskeidelik die VSA-lugmag se "85th Fighter Squadron" en die "552nd Medium Bomber Squadron".


Ófærð (Yslands, "Onerken") is 'n Yslandse raaiseldramatelevisiereeks, geskep deur Baltasar Kormákur en vervaardig deur RVK Studios. Uitsending in Ysland op RÚV is op 27 Desember 2015 begin. Die eerste reeks van tien episodes, wat deur Sigurjón Kjartansson en Clive Bradley geskryf is, volg Andri Olafsson (Ólafur Darri Ólafsson), die polisiehoof in 'n afgeleë dorp in Ysland, wat die moord op 'n voormalige dorpsgenoot, wie se verminkte lyk deur vissers ontdek is, oplos. Die reeks is geregisseer deur Kormákur, Baldvin Z, Óskar Thor Axelsson en Börkur Sigthorsson. Golden Globe-wenner Jóhann Jóhannsson, Hildur Gudnadóttir en Rutger Hoedemaekers het die musiek gekomponeer. Sigurjón Kjartansson het as uitvoerende vervaardiger opgetree, saam met Kormákur en Magnus V. Sigurdsson as vervaardigers. Dagblaðið Vísir het op 2 Mei 2015 berig dat Ófærð die duurste televisiereeks ooit is wat in Ysland gemaak is, met 'n totale koste van ongeveer 1 000 000 000 krone (6 500 000 euro). Voor dit het die produksiekoste van die meeste Yslandse televisiereeks selde 100-200 000 000 krone oorskry.


Die lex Sempronia agraria verdeel grond onder die volk en maak dit onmoontlik vir die ryke om die stukkies grond op te koop. Die eksentrieke koning van Pergamon, Attalus III, wat geen kinders het nie, kry 'n sonsteek en sterf skielik. Sy testament is skokkend. Hy het Rome erfgenaam van sy koninkryk gemaak. Aristonicus, Attalus se stiefbroer beweer dat die testament 'n vervalsing is en kom in opstand teen die Romeine. Slag van die Mayi – Die Han val die Xiong-nu aan, maar dit misluk. Die Han moet 'n ruitery opbou. Luuk De Ligt in: The Impact of the Roman Army (200 BC-AD 476): Economic, Social, Political, Religious, and Cultural Aspects, Proceedings of the Sixth Workshop of the International Network Impact of Empire (Roman Empire, 200 B.C.-A.D. 476), Capri, March 29-April 2, 2005, Deel 6 van Impact of Empire (Roman Empire, 27 B.C.-A.D. 406) (Series), BRILL, 2007, ISBN 9004160442, ISBN 9789004160446 The Poison King: The Life and Legend of Mithradates, Rome's Deadliest Enemy Adrienne Mayor Princeton University Press, 2011, ISBN 0-691-15026-5, ISBN 978-0-691-15026-0 Imperial Chinese Armies: 200 BC-AD 589, Deel 284 van Osprey military men-at-arms series Chris Peers, Osprey Publishing, 1995, ISBN 1-85532-514-4, ISBN 978-1-85532-514-2


Sjatrandja شَطْرَنْج is 'n ou vorm van skaak wat uit Indië na Persië gekom het en vir byna 1000 jaar gewild was in Persië. Die vroegste Persiese verwysing word aangetref in die Middelpersiese boek Karnamak-i Artaxshir-i Papakan wat tussen die 3de en 7de eeu geskryf is. Die antieke boek verwys na Sjah Ardashir I wat van 224–241 regeer het as 'n meester van die spel Sjatrandja het uit die nog ouer Indiese spel tsjastoeranga ontwikkel. Dit het in die vroeë Christentydperk uit Indië na Persië gekom. Moderne skaak het geleidelik uit die spel ontwikkel. Die aanvanklike opstelling in sjatrandja was wesentlik dieselfde as in moderne skaak. Die posisie van die wit sjah (koning) aan die regter of linkerkant was egter nie vas nie. Dit kon soos in moderne skaak in die e-gelid wees, of in die d-gelid. In albei gevalle sou die swart sjah egter in dieselfde gelid wees. Die spel is met die volgende stukke gespeel: Sjah (Shāh) of koning skuif soos die koning in skaak. Fers (raadsheer; ook gespel ferz; Arabies firz, uit Persies فرزين farzīn ; ook genoem Wazīr) skuif presies een skuif diagonaal wat dit 'n redelik swak stuk maak.


Die Sentraal Karoo-distriksmunisipaliteit is een van die 5 distriksmunisipaliteite van die Wes-Kaap. Die setel van die munisipaliteit is in Beaufort-Wes. Die meeste inwoners in die munisipale gebied is Afrikaanssprekend. Die munisipaliteit se kode is DC5. Pixley ka Seme (DC7) in die noorde Sarah Baartman (DC10) in die ooste Eden (DC4) in die suide Kaapse Wynlande (DC2) in die weste Namakwa (DC6) in die noordweste Die munisipaliteit bestaan uit die volgende plaaslike munisipaliteite: Die Sentrale Karoo-streeksdiensteraad het in 1990 'n wapen by die Buro vir Heraldiek geregistreer : In silwer, 'n rooi punt, die piek driebladvormig, tussen twee omgekeerde swart punte; die skild oortop met 'n muurkroon met drie uitkomende torings, alles silwer. Die skildhouers is twee sekretarisvoëls, en die wapenspreuk is "Deus juvat". Die Sentraal-Karoo Distriksmunisipaliteit voer vandag dieselfde wapen. Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004.


Die geelblom-bloudissel (Argemone mexicana) is 'n indringerplant in Suid-Afrika. Die plant is inheems aan Wes-Indië en moontlik ook aan Sentraal-Amerika en Florida. Dit is ook 'n indringerplant in Indië, Nepal, Bangladesj, Meksiko en op Fiji en Mauritius. Die sade bevat die alkaloïede sanguinarien en dihidrosanguinarien en is baie giftig. Besoedeling van olie wat as voedsel gebruik word met hierdie sade lei tot gesondheidsprobleme soos edeem en gloukoom. Sy beweidingskapasiteit is gering: Engelse naam: Prickly poppy, Yellow-flowered Mexican poppy, Devil’s fig en Texas poppy Indiese naam: Satyanashi Duitse naam: Stachelmohn Nederlandse naam: Stekelpapaver Zoeloenaam: Ugudluthukela Indringerplante in Suid-Afrika "Yellow-flowered Mexican poppy – Argemone mexicana". Invasive Species South Africa. Geargiveer vanaf die oorspronklike op 9 Oktober 2019. Besoek op 2 Junie 2017. Poisonous Plants of California Thomas C. Fuller, Elizabeth May McClintock, University of California Press, 1986, ISBN 0-520-05569-1, ISBN 978-0-520-05569-8 bls 201 "Epidemic dropsy". WHO South East Asia Regional Office. Geargiveer vanaf die oorspronklike op Augustus 21, 2006. Besoek op 2006-11-17.


Mark Verdon Boucher (* 3 Desember 1976 in Oos-Londen, Kaapprovinsie) is 'n voormalige Suid-Afrikaanse krieketspeler. Hy het die Proteas van 1997 tot 2012 in altesame 147 toetse as paaltjiewagter verteenwoordig, ’n rekord tot op hede. In dié tyd verbeter hy byna elke wêreldrekord vir paaltjiewagters. In toetse en in internasionale eendagkrieket benut hy onderskeidelik 532 en 403 vangskote en 23 en 22 stonkkanse. Hy was ook ’n aggressiewe middelorde-kolwer wat 5 515 toetslopies en 4 686 lopies in 295 internasionale eendagwedstryde aanteken het. Boucher se internasionale krieketloopbaan het skielik tot 'n einde gekom toe 'n dwarsbalkie opgeskiet en sy linkeroog beseer het. Dit was 'n fratsongeluk gedurende die opwarmingswedstryd in Engeland op 9 Julie 2012. Hy het onder meer tydens die Krieketwêreldbeker 1999, Krieketwêreldbeker 2003 en Krieketwêreldbeker 2007 vir Suid-Afrika gespeel. Mark Boucher se toetskrieketloopbaan begin op 17 Oktober 1997 teen Pakistan in Sheikhupura in die tweede van 'n drietoetsreeks. Drie dae van die toets gaan verlore weens reën en die Proteas boul en doen veldwerk vir slegs 17 boulbeurte. Boucher teken ses lopies aan in Suid-Afrika se enigste kolfbeurt.


Die Huis van Windsor is die huidige koningshuis van die Verenigde Koninkryk en 'n aantal van die ander Statebondslande. Dit is in 1917 deur George V gestig en is een van die min dinastieë wat tegelykertyd oor al die kontinente van die wêreld geheers het. Die huidige hoof is Elizabeth II. Koningin Victoria was getroud met prins Albert van Sakse-Koburg en Gotha, seun van hertog Ernst I van die klein Duitse Hertogdom van Sakse-Koburg en Gotha. Haar afstammelinge het die naam van hul vader gehad, tot die naam verander is na die Huis van Windsor. Haar seun Edward VII en sy seun George V het regeer as lede van hierdie huis. Anti-Duitse gevoelens onder die Britte tydens die Eerste Wêreldoorlog het George V egter gedwing om afstand te doen van alle Duitse titels en om Duitsklinkende name na Engelsklinkende variasies te verander. Op 17 Julie 1917 het George ’n proklamasie uitgereik waarvolgens hy en al sy afstammelinge aan vaderskant lede van die "Huis van Windsor" sou wees met die van "Windsor" as hulle nie ’n titel gehad het nie.


Monmouth (uitgespreek /ˈmɒnməθ/) is 'n dorp in die weste van Oregon, in die Polk-distrik. In 2000 het die dorp 'n bevolking van 7 741 gehad: 85,67% wit, 0,92% swart of Afro-Amerikaans, 1,05% Amerikaanse inboorlinge, 2,04% Asiaties, 0,74 Pasifiese eilanders, 6,21% van ander rasse en 3,37% van twee of meer rasse. Spaans-Amerikaners of Latyns-Amerikaners van enige ras het 9,73% van die bevolking uitgemaak.


Hierdie is 'n lys van lande volgens lewensverwagting by geboorte, die gemiddelde aantal jare wat 'n groep mense wat in dieselfde jaar kan leef indien mortaliteit by elke ouderdom konstant bly in die toekoms. Die inskrywing sluit die totale bevolking sowel as die manlike en vroulike komponente in. Verskeie nie-soewereine entiteite word ook by hierdie lys ingesluit. Hierdie lys reflekteer nie direk die kwaliteit van gesondheidsorg van die lande nie. Syfers kom van die 2008 CIA-Wêreldfeiteboek en van die 2006 hersiening van die Verenigde Nasies se Wêreldbevolkingsvooruitsig vir die periode 2005–2010. Slegs lande/gebiede met 'n bevolking van 100 000 of meer in 2007 is in die VN se lys bevat Die lewensverwagting (albei geslagte by geboorte) van die wêreld is 66,26 jaar (64,3 jaar vir mans en 68,35 vir vroue) vir 2008 volgens die CIA-Wêreldfeiteboek 2008 en 67,2 jaar (65,0 jaar vir mans en 69,5 jaar vir vroue) vir 2005–2010 volgens die Verenigde Nasies se Wêrelsbevolkingsvooruitsig 2006. Lewensverwagting wissel van 84,33 jaar in Macau tot 31,99 jaar in eSwatini.


Die Russiese Mafia (Russies: Русская мафия, Roesskaja mafija) is nie net een bende nie, maar ’n uiteenlopende groep georganiseerde-misdaad-sindikate wat in die voormalige Sowjetunie ontstaan het. Dit word ook soms genoem die Rooi Mafia (Красная мафия, Krasnaja mafija) of Bratwa (Братва; slang vir "broederskap", wat na alle bendes verwys, ook mededingende groepe). Sedert die verbrokkeling van die Sowjetunie het hierdie groepe se invloed wêreldwyd toegeneem. Georganiseerde misdaad het sedert die tyd van die tsare in Rusland bestaan in die vorm van struikrowers en diewe bekend as wori w zakone (воры в законе), of "diewe volgens die wet". Hierdie soort misdadiger moes hou by sekere reëls binne die tronke en strafkampe (die Goelag), soos dat hy nie dobbelskuld mag gehad of iemand anders mag verraai het nie. Een van die belangrikste reëls was dat enige samewerking met die owerheid taboe was. Tydens die Tweede Wêreldoorlog het van die gevangenes ’n ooreenkoms met die regering aangegaan om in die oorlog te veg in ruil vir korter vonnisse.


Die Huis van Savoje (Italiaans: Casa Savoia) is in die vroeë 11de eeu in die geskiedkundige Savoje-streek gestig. Deur geleidelike uitbreiding het dit gegroei van heersers oor ’n klein land in daardie streek tot eindelik heersers van die Koninkryk van Italië tot aan die einde van die Tweede Wêreldoorlog. Die Huis van Savoje het saam met die vrye kommunes van Switserland ontstaan. Die naam kom van die historiese streek Savoje in wat nou Frankryk is. Die stigter van die huis was Umberto I, Graaf van Saboudië (Umberto I "Biancamano"), (1003–1047 of 1048). Mettertyd het die huis uitgebrei totdat dit oor feitlik die hele Italiaanse skiereiland geheers het. Hul groei en oorlewing was nie vanweë dramatiese oorwinnings nie, maar geleidelike uitbreiding van hul grondgebied deur huwelike en politieke metodes. Teen die tyd dat graaf Amadeus VII in die laat 14de eeu aan die bewind gekom het, het die Huis van Sovoje reeds heelwat uitgebrei en in 1416 het hy die Hertog van Savoje geword. Toe Frankryk Savoje, Piedmont en Italië in 1494 binneval en Napels verower, het die huis na Turyn geskuif waar hulle gebly het tot met die vereniging van Italië.


Die duiker, dikwels ook die gewone duiker genoem, om dit van die ander duikers te onderskei, is 'n klein wildsbokkie wat in Afrika, suid van die Sahara aangetref word. 'n Volwasse duiker het 'n gemiddelde massa van 12 kg en 'n hoogte van ongeveer 50 cm. Duikers het twee horings op hulle koppe; die langste horings wat al aangeteken is, was 18 cm. Die kleur van 'n duiker wissel van gryserig tot roesgeel. Onder is hy gewoonlik wit, alhoewel hy ook grys of rooierig getint kan wees. Die voorkop is gewoonlik rooier en donkerder as die res van die liggaam en het 'n kenmerkende swart streep wat oor die neus loop. Duikers eet hoofsaaklik blare van verskeie plante, vrugte en sade, wortels, bas, blomme, swamme, ruspes en soms selfs klein voëlkuikens. Na 'n draagtyd van 4 maande, skenk die ooi geboorte aan 'n enkele lammetjie. Duikers het 'n moontlike lewensduur van 9 jaar. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes IUCN SSC Antelope Specialist Group (2008): Sylvicapra grimmia[dooie skakel] by die IUBN se Rooilys vir bedreigde spesies.


Pavo kan verwys na: Pou Pou (sterrebeeld)


Concepción is die grootste hawestad van Chili. Volgens die 2002-sensus woon daar 216 061 mense. Die stad is ongeveer 509,04 km ten weste van die hoofstad Santiago geleë. Die Universiteit van Concepcion is ook in die stad geleë. Die Stad van Concepción is op 1550 deur Pedro de Valdivia gestig, ten noorde van die Biobío-rivier, op die plek wat vandag as Penco bekend staan. Die klimaat van Concepción word algemeen beskou as oseanies, maar met 'n droë somer nader in Februarie. Volgens data wat ingesamel is op 2002 in die sensus van die Nasionale Instituut vir Statistiek (Chili), het die stad 'n oppervlakte van 221,6 km2 (86 vierkante myl) en 'n bevolking van 216 061 inwoners, waarvan 103 860 mans, en 112 201 vrouens is. La Plata, Argentinië Minnesota, Verenigde State Cuenca, Ecuador Monterrey, Meksiko Guayaquil, Ecuador Auckland, Nieu-Seeland Cascavel, Brasilië Betlehem, Staat Palestina Groter Concepción Universiteit van die Bio-Bio (es) Cálculo de kilometraje entre ciudades (en) Ida Stevenson Weldon Vernon (1969) Pedro de Valdivia, Conquistador of Chile, Greenwood Press (en) John Milton Nickles, Marie Siegrist (1965) Bibliography and Index of Geology Exclusive of North America, Geological Society of America, v.28 (es) Die amptelike webwerf van Munisipaliteit van Concepción (en) Concepción (Google Maps) (en)


Coos Bay (voorheen Marshfield) is 'n dorp in die weste van Oregon, in die Coos-distrik. In 2000 het die dorp 'n bevolking van 15 374 gehad: 90,75% wit, 0,37% swart of Afro-Amerikaans, 2,27% Amerikaanse inboorlinge, 1,44% Asiaties, 0,31% Pasifiese eilanders, 1,35% van ander rasse en 3,51% van twee of meer rasse. Spaans-Amerikaners of Latyns-Amerikaners van enige ras het 4,49% van die bevolking uitgemaak.


Der Vorleser (Afrikaans: Die Voorleser) is 'n roman deur Duitse regsprofessor en regter Bernhard Schlink. Dit is in 1995 in Duitsland gepubliseer en die Engelse vertaling daarvan (getiteld The Reader, deur Carol Brown Janeway) in die Verenigde State in 1997. Dit handel oor die opvolgende generasies se probleme met die begryp van die sjoa; spesifiek of die gevoel van sy oorsprong en skaal toereikend deur middel van geskrewe en gesproke media weergegee kan word. Hierdie vraag word toenemend die sentrum van sjoaletterkunde in die laat 20ste en vroeë 21ste eeu, soos wat die slagoffers en getuies van die sjoa afsterf en die lewende herinnering begin vervaag. Schlink se boek is goed in Duitsland sowel as die VSA ontvang en het verskeie toekennings ontvang. Die roman was 'n vertrek van Schlink se gewoonlike krimi-romans. Dit het die eerste Duitse roman geword om bo-aan The New York Times se topverkoperslys te verskyn. Die roman is in 37 tale vertaal en word by kurrikula van tersiêre opvoedkundige instellings ingesluit tussen sjoaletterkunde en Duitse Taal-literatuur. In 2008 is 'n rolprent, The Reader, wat op Der Vorleser gebaseer is en deur Stephen Daldry geregisseer is, vrygestel en krities goed ontvang.


'n Smeermiddel is 'n stof (dikwels 'n vloeistof) wat tussen twee bewegende oppervlakke ingevoer word om die wrywing tussen hulle te verminder en sodoende die doeltreffenheid te verbeter en verwering te verminder. Smeermiddels het ook 'n verdere funksie in dat hulle vreemde partikels verwyder. Petroleum gebaseerde smeermiddels soos petroleumjellie is geneig om petroleum afgeleide produkte soos rubber en plastiek aan te val; watergebaseerde smeermiddels sal polêre stowwe oplos en silikongebaseerde smeermiddels sal silikonrubbers afbreek dus is die keuse van die regte soort smeermiddel vir elke toepassing belangrik. 'n Smeermiddel moet gewoonlik vervang word as dit vol partikels is of die molekules daarin afgebreek het as gevolg van blootstelling aan hitte. Een van die mees bekende toepassings van is motorolie wat gebruik word om die bewegende dele van 'n binnebrandenjin in motors en ander toerusting te beskerm. Tipies bestaan hierdie smeermiddels uit 'n 90% basisolie (gewoonlik 'n petroleumfraksie wat minerale olies genoem word en minder as 10% bymiddels. Plantolies of sintetiese olies soos gehidrogeneerde poli-olefiene, esters, silikoon, fluorokoolstowwe en vele ander stowwe word soms ook as basisolies gebruik.


Hier volg 'n lys van dorpe en stede in Benin waarvan die name verander is: Dahomey → Benin (1975) Glehue → Ajudá (1580) → Ouidah Kotonou → Cotonou Porto-Novo → Hogbonou of Adjacé (voorgestel) Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel behoort versmelt te word met Lordi. Lordi's Rocktaurant is 'n Finse maatskappy in privaatbesit wat in 2006 deur Tomi Putaansuu in Rovaniemi, Finland gestig is. Dit bedryf as 'n restaurant getematiseer volgens Lordi, 'n Finse musiekgroep, en die stigter is ook bekend as die voorsanger vir Lordi. Amptelike webwerf (fi) Hierdie artikel is ’n saadjie. Voel vry om Wikipedia te help deur dit uit te brei.


Rio Tinto is 'n multinasionale mynbougroep wat in 1873 gestig is. Dit is die derde grootste steenkoolmaatskappy in die wêreld teen 2008. Sedert 1995 is Rio Tinto 'n dubbelgenoteerde maatskappy. Rio Tinto Limited, voorheen bekend as Conzinc Riotinto of Australia (CRA) is op die Australiese beurs genoteer en Rio Tinto plc (voorheen RTZ) is op die Londense asook die New Yorkse beurse genoteer. Die twee maatskappye word as 'n enkele ekonomiese eenheid bestuur deur 'n gesamentlike raad met 'n aandeel in elke maatskappy wat die eienaar dieselfde stemreg en reg op diwidende verleen. RTZ aandeelhouers het sowat 76,7 persent van die nuwe eenheid uitgemaak wat hoofsaaklik uit Londen bestuur word. Beide die firma Rio Tinto en sy naam is afkomstig vanaf suidelike Spanje waar die Tintorivier (Spaans vir rooi rivier) die ligging was van 'n antieke myn wat koper verskaf het aan die Fenisiërs, die Antieke Grieke, die Kartage en die Romeinse Ryk. Die water is rooi as gevolg van die hoë suurgehalte vanweë die besoedeling wat deur die afloop van die myne veroorsaak word.


Die Poort van die Daeraad (Litaus Aušros Vartai), dikwels ook die "Spits Poort" (Pools Ostra Brama, Wit-Russies Вострая Брама, Litaus: Aštria broma) genoem, is een van die beduidendste kulturele en argitektoniese monumente in die Litause hoofstad Vilnius en 'n belangrike bedevaartsoord vir Rooms-Katolieke, Ortodokse en Ruteense Grieks-Katolieke Christene. Die poort is in 1514 in die Renaissance-styl uitgevoer en tans die enigste van Vilnius se oorspronklik nege stadspoorte wat bewaar gebly het. Die poort is nog steeds met dele van die historiese stadsmuur verbind. Die poort se kant wat na die binnestad toe wys beskik oor 'n trap wat na 'n galery in die boonste verdieping lei. Hier is 'n kapel opgerig wat vir sy ikoon van die Barmhartige Moeder van God (Latyn: Mater misericordiae, Pools: Matka Boża Miłosierna, Wit-Russies: Маці Міласэрнасьці) bekend staan. Aan hierdie ikoon, wat in Oos-Europese tale ook "Moeder van God in die Poort van die Daeraad" (Litaus: Aušros Vartų Dievo Motina) of "Moeder van God in die Spits Poort" (Wit-Russies: Маці Божая Вастрабрамская) genoem word, word wonderdadige krag toegeskryf.


Die kosmologiese argument is 'n teorie dat alle dinge in die wêreld deur iets anders geskep of ontstaan het. Synde daar ŉ heelal is eerder as niks nie, impliseer dit dat die kosmos sy oorsprong buite homself moes vind. Die beredenering is gebaseer op die wet van kousaliteit. Die wet sê basies dat elke tydelike ding sy oorsaak by iets anders as homself vind. Die kosmologiese argument vir die bestaan van God is so oud soos die filosofie self. Die Grieke het ŉ vorm van die kosmologiese argument ontwikkel, wat sy beginpunt vind by “die Eerste Beweger”. Die argument was later deur die Christenfilosowe aangevoer, hoofsaaklik deur die skolaste. Die grootste naam om hier van kennis te neem is Thomas van Aquino. Anzelm het later die kosmologiese argument ondersteun en verder ontwikkel tot in die vorm wat ons hom vandag kry. Hierdie argument was egter nie alleen ŉ Westerse produk nie. Die Moslemfilosoof Avicenna het ook later daarby aangesluit. Binne die moderne filosofie het daar ook verskeie vorme van die kosmologiese argument ontstaan (Kenny, 2006:151). Descartes (soos aangehaal deur Rhys, 1912:95) het ŉ proses van onsekerheid of skeptisisme gevolg om uiteindelik by die waarheid uit te kom.


'n Soenie (Neotragus moschatus) is 'n baie klein wildsbokkie wat in die suidooste van Afrika aangetref word. Volwasse soenies het 'n gemiddelde massa van 3 kg en 'n hoogte van ongeveer 40 cm. Die rammetjies het horings wat tot 9 cm lank kan word. Die bokke is slank, met 'n relatief hoë agterkant. Die kleur wissel van grys tot rooibruin, met 'n wit ken, keel, binnebene en onderkant. Soenies se oë word deur 'n witterige ring omring en elke been het 'n swart band net bo die hoef. Hulle word hoofsaaklik in gebiede met digte struikgewasse aangetref. Mannetjies assosieer met een tot vier wyfies. Die ooi skenk telkens aan 'n enkele lammetjie die lewe. Die lammetjies het 'n donkerder kleur en word buite sig gehou tot hulle kleur sodanig vervaag het dat dit genoeg kamoeflering verskaf. Die bokke is skaam en hoofsaaklik snags aktief. Oordag slaap hulle in beskutte koeltes. Hulle vreet hoofsaaklik blare wat op die grond geval het, maar sal ook soms vrugte of swamme probeer vreet. Hulle kry die nodige vog uit hul dieet en is dus nie van 'n varswaterbron afhanklik nie.


Klinkers s • b • w Sien ook: IFA, Konsonante Waar simbole in pare voorkom verteenwoordig die een na regs 'n geronde klinker. Die Geronde halfoop agterklinker is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is [ɔ], en die ekwivalente X-SAMPA simbool is O. Die IFA simbool is 'n agterstevoor letter c en beide die simbool en die klank word baie keer "oop-o" genoem. Die naam oop-o verteenwoordig die klank in die sin dat dit soos die klank is wat deur [o] verteenwoordig word, die geronde halfgeslote agterklinker klink behalwe dat dit meer oop is. Die klinkerhoogte is middel, wat beteken dat die tong halfpad tussen die oop klinker- en geslote klinker posisies is. Die klinkerposisie is agter, wat beteken dat die tong so ver agtertoe as moontlik in die mond geposisioneer word sonder om 'n versperring te veroorsaak wat dit as 'n konsonant sou veroorsaak dat dit as 'n konsonant geklassifiseer sou word.


Die Britoniese tale (Engels: Brythonic languages), of Britse tale, vorm een van die twee takke van die Eiland-Keltiese taalfamilie, die ander tak is die Goideliese tale. Die Engelse naam Brythonic is deur die Walliese Keltistiekus, Sir John Rhys, afgelei van die Walliese woord Brython, wat "inheemse Brit" beteken teenoor die Angel-Sakse of Gaels. Die Britoniese tale is histories in Groot-Brittanje gepraat vanaf ten minste die Ystertydperk tot vandag, oorspronklik as die meerderheidstaal maar nou as minderheidstale in Wallis en Cornwall. In die Eiland Man en Skotland is die Britoniese tale vervang deur Goedeliese tale wat weer later deur die Germaanse taal Engels verdring is. Deur emigrasie is die Brithoniese taal Bretons in Bretagne op die Europese vasteland in die weste van Frankryk gevestig. Wallies is later ook onder andere na die Chubut-vallei in Patagonië in Argentinië. Vandag is die belangrikste Britoniese tale Wallies en Bretons wat as gemeenskapstale oorleef. Kornies het aan die einde van die 18de eeu uitgesterf maar voortgesette pogings is sedert die 20ste eeu aangewend. Kumbries is 'n ander vername uitgestorwe Britoniese taal wat in die noorde van Engeland en die suide van wat vandag Skotland gepraat is.


Peterborough is 'n stad in die ooste van Engeland (in die Verenigde Koninkryk). Die stad het 'n bevolking van 163 300 in 2007. 'n Aantal nedersettings in oorsese lande is genoem na Peterborough, waaronder drie elk in die Verenigde State van Amerika en Kanada en twee in Australië. Die oudste nedersetting in die huidige stadsgebied van Peterborough was die dorpie Medeshamstede. Later is die naam verander na Burgh en uiteindelik Peterborough. Peterborough is een van die grootste stede in die ooste Engeland. In 2007 was 87,2% van sy bevolking Blankes, 7,9% Indiërs, 2,1% Swartes, 1,1% Sjinese, en 1,8% ander. Alcalá de Henares, Spanje (1986) Bourges, Frankryk (1957) Forlì, Italië (1981) Viersen, Duitsland (1982) Winnista, Oekraïne (1991) Hierdie artikel is ’n saadjie. Voel vry om Wikipedia te help deur dit uit te brei.


CUDA is 'n platform vir parallelle verwerking en 'n programmeeerkoppelvlak (API) wat deur Nvidia geskep is. Dit stel 'n programmeerder in staat om 'n grafikaverwerker (ook GPU vir Graphics Processing Unit) te gebruik vir algemene verwerking – 'n benadering bekend as GPGPU (General Purpose Graphics Processing Unit). Die CUDA-platform is sagteware wat direkte toegang gee tot die grafikaverwerker se virtuele instruksiestel en vermoëns vir parallele verwerking. Die CUDA-platform word ontwerp om te werk met programmeertale soos C, C++ en Fortran. Dit maak dit makliker om die vermoëns van die grafikaverwerker te gebruik vergeleke met vorige benaderings soos Direct3D en OpenGL wat vaardighede in grafikaprogrammering vereis. Die CUDA SDK en drywers is op 15 Februarie 2008 vrygestel. Die naam CUDA was aanvanklik 'n afkorting in Engels vir: "Compute Unified Device Architecture"), maar NVIDIA het sedertdien die gebruik van die akroniem laat vaar.


'n Affrikaat is 'n kombinasie van twee konsonante, waarvan die eerste een 'n (bv. dentale) plosief is en die tweede een 'n homorgane (bv palato-alveolare) vryfklank. Homorgaan dui daarop dat die vryfklank in terme van artikulasieposisie en stemhebbendheid dieselfde eienskap as die voorafgaande plosief het. Hoewel dit dus inderwaarheid om 'n kombinasie van twee klanke gaan, word affrikate as 'n enkele foneem beskou. Daarom word dit ook met die aparte term aangedui. Die mees algemene affrikate is /pf/, /ts/, /kch/ en /dz/. In Duits kom daar veral aan die begin van woorde affrikate voor. Die klank wat in 'n woord soos Zaun met die grafeem 'Z' weergegee word is 'n voorbeeld hiervan. Tydens uitspreek van hierdie klank lê die artikulasieposisie van die /t/ baie naby aan dié van die daaropvolgende /s/. Sulke woorde is soms moeilik om uit te spreek vir nie-modertaalsprekers.


Die Duitse Argitektuurmuseum (Duits: Deutsches Architekturmuseum, afgekort DAM) is 'n sentrum wat die konsepte van argitektuur aan die publiek verduidelik. Die museum is langs die sogenaamde Museumsufer ("Museum-oewer") in Frankfurt am Main geleë en een van 'n aantal soortgelyke Duitse instellings wat uitsluitlik aan die boukuns gewy is. Net soos die Argitektuurmuseum van die Tegniese Universiteit van München, die Suidwes-Duitse Argitektuurargief in Karlsruhe en die Argitektuurmuseum van die Tegniese Universiteit van Berlyn staan die DAM in die tradisie van 19de eeuse akademiese eksemplariese versamelings. Die museum, wat in 1994 ingewy is, het in 'n dubbelhuis-villa in die Frankfurtse stadsdeel Sachsenhausen-Nord ontstaan. Die villa is omgebou en van 'n wit konstruksie van gewapende beton in sy binnedeel voorsien om die museum te kan huisves. In die voormalige tuin is 'n uitstallingsaal opgerig, terwyl die ingangsaal langs die oewer van die Mainrivier gebou is. Die laasgenoemde is 'n argitektoniese byvoeging wat die villa se geskiedkundige karakter ingrypend verander het en steeds omstrede bly. Die argitek, wat vir die ontwerp verantwoordelik was, Oswald Mathias Ungers, het ook die opdrag gekry om die bekende Berlynse Pergamonmuseum om te bou.


Sichuan (Chinees: 四川, Pinyin: Sìchuān, luister (hulp·inligting)) is 'n provinsie van die Volksrepubliek China. In 2013 het dit 'n bevolking van sowat 81 miljioen gehad. Die naam Sichuan beteken "Vier Riviere". Tot 14 Maart 1997 het die huidige stadprovinsie Chongqing onder Sichuan geval. Die drie voormalige prefekture (Fuling, Wanxian en Qianjiang) is onder die bestuur van Chongqing geplaas. Dit het 'n totaal van 30,2 miljoen mense gehad. Hierdie herorganisasie is uitgevoer om die weste van China beter te ontwikkel en om mense wat hul huise deur die Drie Klowe-dam-projek verloor het, huisvestiging te gee. Sichuan was voor die opdeling die provinsie in China met die grootste bevolking. Op 12 Mei 2008 is die provinsie getref deur 'n baie ernstige aardbewing met die krag van 7.9 op die Richterskaal. Hoewel die provinsie in die middel van China is, word Sichuan tradisioneel as deel van Suidwes-China beskou. Die oostelike deel van die provinsie lê in die Rooi Bekken en is heeltemal omring deur hoë berge. Hierdie deel het 'n hoë bevolkingsdigtheid. Byna alle stede is hier en ongeveer honderd miljoen mense woon daar.


Koördinate: 53°53′N 9°08′O / 53.883°N 9.133°O / 53.883; 9.133 Die Kiel-kanaal (ook die Noord-Oos-seekanaal genoem) in Wes-Duitsland is aan die einde van die 19de eeu gebou. Dit sny deur die nou strook land suid van Denemarke en verbind die Noordsee met die Oossee langs 'n veilige, maklike, kort en uiters ekonomiese roete. Die kanaal is 98 kilometer lank en 13,7 meter diep en het twee sluise. Oor die jare het skeepvaart op die kanaal baie toegeneem. In 1956 was die tonnemaat wat op die kanaal vervoer is 31 600 000 in vergelyking met 10 350 000 in 1913. Die hoogste toelaatbare snelheid op die kanaal is 8,1 knope en die laagste 5,4 knope. Skepe van tot 300 meter lank kan daarop vaar. Die kanaal verkort die seereis tussen die Noordsee en die Oossee met sowat 650 kilometer. Kennis, 1980, ISBN 0798108231, volume 1, bl. 160 Wikimedia Commons het meer media in die kategorie Kiel-kanaal.


Die Romeine verower die Galliese stad Tolose. Slag by die Muluccha. Sulla kom in Africa aan. Einde van die Jugurtynse oorlog. Die Skitiërs op die Krim word deur Mithridates Eupator van Pontus verslaan. Ptolemeus X Soter II word uit Egipte verdryf en vlug na Siprus waar hy tot 88 v.C. koning sou wees. Ptolemeus XI Alexander I word koning van Egipte. Die Han keiser Wudi bestyg opnuut die Tai-berg om daar die Feng en Shan-rituele uit te voer. Cicero, 'n Romeinse filosoof, staatsman, regsgeleerde en politieke teoretikus († 43 v.C.). 29 September – Gnaeus Pompeius. Romeinse generaal en politikus († 48 v.C.). Roman Republican Legionary 298-105 BC,Nic Fields, Osprey Publishing, 2012, ISBN 1-84908-781-4, ISBN 978-1-84908-781-0 The Scythians 700-300 BC, E.V. Cernenko, Osprey Publishing, 2012, ISBN 1-78096-773-X, ISBN 978-1-78096-773-8 The New Century Book of Facts: A Handbook of Ready Reference …Carroll Davidson Wright, King-Richardson Company, 1909 RoutledgeCurzon Encyclopedia of Confucianism Xinzhong Yao, Taylor & Francis US, 2003, ISBN 0-415-30652-3, ISBN 978-0-415-30652-2 Military Commanders: The 100 Greatest Throughout History,Nigel Cawthorne, Enchanted Lion Books, 2004, ISBN 1-59270-029-2, ISBN 978-1-59270-029-5


Tiberius Claudius Nero skei van sy swanger vrou Vipsania Agrippina. Keiser Augustus Octavianus dwing hom om met sy dogter Julia Caesaris te trou. Octavia minor (* 66 v.C.), Augustus se suster en Marcus Antonius se vrou


Rome hou 'n veldtog teen die Lusitaniërs. Hyrkanus van Judea maak gebruik van die Seleukidiese burgeroorlog. Die tempel en stad van die berg Gerizim word verwoes en Marisa, Tel Beer Sjeba en Sjechem word verower. Rome and Baetica : Urbanization in Southern Spain c.50 BC-AD 150: Urbanization in Southern Spain c.50 BC-AD 150, Oxford classical monographs, A. T. Fear, Clarendon Press, 1996, ISBN 0-19-159164-5, ISBN 978-0-19-159164-8 The Samaritans in Flavius Josephus, Reinhard Pummer, Mohr Siebeck, 2009, ISBN 3-16-150106-3, ISBN 978-3-16-150106-7


Begin van die Jugurtynse oorlog. In Rome word 'n Landbouwet, die Lex Agraria aangeneem wat die wetgewing op hierdie gebied saamvat en wat een van die ingewikkeldste wette tot hierdie moment verteenwoordig. history of war Avalon Michael Claiborne The Gracchan Agrarian Reform and the Italians, proefskrif 2011 Washington Open University


Gaius Marius word konsul. Sulla word quaestor. Rome: The Greatest Empire of the Ancient World, Prime Time History, Nick McCarty, The Rosen Publishing Group, 2008, ISBN 1-4042-1366-X, ISBN 978-1-4042-1366-1 Sulla: A Dictator Reconsidered Lynda Telford Pen and Sword, 2014, ISBN 1-4738-3450-3, ISBN 978-1-4738-3450-7


Ptolemeus IX Soter II Lathyros word koning van Egipte. 'n Deel van Frigië wat eers aan Mithradates V Euergetes aangestaan is, word aan die provincia Asia toegevoeg. 26 Junie - Ptolemeus VIII Euergetes II Physkon The Oxford Companion to Classical Civilization Simon Hornblower, Antony Spawforth, Esther Eidinow OUP Oxford, 2014, ISBN 0191016764, ISBN 9780191016769


'n Romeinse volkstelling lewer 'n aantal van 394 226 mans op. The Social War, 91 to 88 BCE: A History of the Italian Insurgency against the Roman Republic, Christopher J. Dart, Routledge, 2016, ISBN 1-317-01548-7, ISBN 978-1-317-01548-2


Die Riviersardyn (Mesobola brevianalis) is 'n varswater vis wat voorkom in die Kunnene- en Okavangoriviere en boonste gedeelte van die Zambezirivier. Dit kom ook voor in riviere aan die ooskus van Suider-Afrika vanaf die Limpoporivier tot by die Umfoloziriver in KwaZulu-Natal. Daar is ook 'n ge-isoleerde groep benede die Augrabieswaterval in die Oranjerivier. In Engels staan die vis bekend as die River sardine. Die vis het 'n opmerklike sylyn wat afwaarts buig na die pektorale vin en is bedek met klein skubbe. Die lyf is lenig en die stertvin diep gevurk. Die vis is helder silwerwit op die kop en die onderkant terwyl die boonste helfte van die lyf 'n silwer streep oor het. Die vis word tot 75 mm lank. Die visse leef in skole saam in oop water van vloeiende riviere. Hulle vreet onder andere insekte en word snags deur lig aangetrek. Broei in die vroeë somer. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Mesobola-brevianalis.html A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Howes G. J., 1984.


Die Doppruim (Pappea capensis) is 'n klein tot middelslag boom wat wydverspreid voorkom. Die vrugte is eetbaar. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Lokval in Venesië is 'n Afrikaanse rolprent wat in 1972 uitgereik is. Die regisseur was Ivan Hall, terwyl Gé Korsten die hoofrol vertolk het. Dit is Gé se voorlaaste fliek, en is vyf jaar voor Netnou hoor die kinders verfilm. Die rolprent is op 14 Oktober 2012 in DVD-formaat gratis saam met die Rapport aan sy lesers versprei. Die rolprent is 'n musiekblyspel. Dit het geen ouderdomsperk nie en is goeie gesinsvermaak. Gé Korsten as die speurder, Alwyn van der Hoven Diane Ridler Bob Riley as die rower June Seymour as Zelida Maude Klang (née Adendorff) as Gogga, ’n verstekeling op die skip Die rolprent handel oor Zelida, ’n eksentrieke oujongnooi, wie se juwele gesteel is. Sy en haar niggie gebruik die sakkevol versekeringsgeld wat uitbetaal is om ’n bootreis vanaf Suid-Afrika na Venesië in die Mediterreense See te onderneem. Sy is heeltemal onbewus van ’n agterdogtige speurder, wat hom as ’n ambassadeur voordoen sodat hy hulle onder oë kan hou. Intussen is die rower met sy mooi meisie en die gebuite juwele ook op die skip.


Die Cassini-Huygens is ’n ruimtetuig wat gelanseer is na die Saturnus-stelsel om die planeet en sy mane te bestudeer. Die sending is deel van ’n samewerkingsooreenkoms tussen Nasa, die Europese Ruimtevaartorganisasie (ESA) en die Agenzia Spaziale Italiana (ASI). Cassini-Huygens is gelanseer met behulp van ’n Titan IV-vuurpyl. Dit bestaan uit die wenteltuig Cassini en ’n klein hulptuig, Huygens, en is een van die grootste, swaarste en ingewikkeldste interplanetêre tuie wat nog gebou is. Cassini is meer as 6,8 meter hoog en 4 meter in deursnee. Dit weeg 2 150 kg, insluitende instrumente van 365 kg. Huygens weeg 350 kg. Die tuig het ’n termo-elektriese opwekker aan boord om die tuig van energie te voorsien. Cassini het Saturnus op 1 Julie 2004 bereik. Daar is twaalf verskillende instrumente op die hooftuig gemonteer en ses op Huygens. Daarmee sou 27 verskillende wetenskaplike waarnemings gedoen word. Ondersoek sou ingestel word na die magnetosfeer en die atmosfeer van Saturnus, asook na die planeet se mane.


Braai is 'n sosiale tradisie waartydens kos (gewoonlik vleis) op 'n rooster of braaier oor vuurwarm kole gaargemaak word. Die tradisie het oorspronklik by die Afrikaners in Suid-Afrika begin, maar het sedertdien na die res van Suidelike Afrika versprei, insluitend: Botswana, Namibië, Lesotho, Zimbabwe en Zambië. Naas vleis word braaibroodjies, mielies, aartappels in foelie en sampioene ook algemeen gebraai, gewoonlik as bygeregte, maar ook soms as 'n vegetariese maal voorberei word. Net soos die woord boerewors, is die woord braai ook in Engels en meeste Suider-Afrikaanse tale opgeneem. 'n Braaivleis (soortgelyk aan 'n "potluck"-partytjie oorsee) is 'n gemaklike en ontspanne sosiale geleentheid waar familie en vriende bymekaarkom op 'n piekniekplek of by iemand se huis  (gewoonlik in die agtertuin of lapa) met hul eie vleis, slaai en bykosse byderhand. Vleis is die steunpilaar van die Suid-Afrikaanse braai. Dit sluit tipies boerewors, sosaties, gemarineerde hoender, vark- en lamtjops, steak, en moontlik selfs varkribbetjies in. Vis en kreef is ook gewild aan die kusgebiede.


Sterreklassifikasie is in die sterrekunde die indeling van sterre in spektraaltipes of -klasse volgens die spektrum van hul uitgestraalde lig. Die kleur van die lig wat ’n ster uitstraal, is ’n aanduiding van sy temperatuur. Spektraallyne (donker en ligte lyne) in hul spektrum toon verder uit watter elemente die ster bestaan of deur watter elemente die lig val. Wanneer met die blote oog na sterre gekyk word, het hulle verskillende kleure; sommige is blouerig, ander rooier. ’n Ster stuur verskillende spektra van lig uit na gelang van sy massa en ouderdom, wat sy temperatuur beïnvloed. ’n 19de-eeuse stelsel om sterre in ’n alfabetiese volgorde volgens die soorte spektra te klassifiseer is aan die begin van die 20ste eeu deur die sterrekundige Annie Cannon aangepas en herrangskik na die letters W-O-B-A-F-G-K-M-R-N-S. Dit is die stelsel wat steeds in die Harvard-klassifikasie gebruik word. Die meeste sterre word tans geklassifiseer as tipe O tot M. Hiervolgens is O-sterre die warmste en M-sterre die koudste.


Die Ifafastrand-vuurtoring is in 1980 opgerig. Dit is 'n 23 m hoë tralietoring van metaal, met 'n fokale vlak van 35 m. Die vuurtoring is geleë in Ifafastrand, 'n kusdorp ongeveer 100 km suidwes van Durban. Vuurtorings van Suid-Afrika PUB 112 List of Lights, Radio Aids and Fog Signals, Prepared and published by the National Geospatial-Intelligence Agency, Springfield, VA2011, pg533[dooie skakel] Lighthouses of Eastern South Africa Geargiveer 15 Junie 2012 op Wayback Machine, besoek 8 Junie 2012 Hierdie artikel is ’n saadjie. Voel vry om Wikipedia te help deur dit uit te brei.


Die Vanwykshout (Bolusanthus speciosus) is 'n klein tot middelgroot boom wat groei vanaf seevlak tot by middelmatige hoogtes. Dit kom voor in die noordooste van KwaZulu-Natal, Mpumalanga en Limpopo. Dit kom ook voor in die noordooste van Botswana en sentraal Zimbabwe. Dit het saamgestelde blare en die blomme het 'n tipiese ertjie vorm. Die blomme is blou tot ligpers en word in blomtakkies gedra wat tot 30 cm lank kan word. Boom in veld, Australië Groen blare en ligpers blomme. Blomme Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Soldeersel is 'n metaal allooi, met 'n lae smeltpunt, wat gebruik word om twee of meer metaaloppervalktes, met 'n hoër smeltpunt, aan mekaar vas te heg. Soldeersel is beskikbaar in verskeie vorms: Soldeerdraad Soldeerpasta Soldeerstawe Soldeerstrokies Soldeerblokkies Gevormde soldeersel Soldeersel word algemeen gebruik in die maak van juweliersware, ammunisie, elektronika, gebrandskilderde glas, metaal tuinmeubels, asook in loodgieterswerk. Elektronika Metallurgie Allooi The Basics of Soldering (1993). Outeur: Armin Rahn. Uitgewer: Wiley-Interscience. ISBN 0-471-58471-1 Solder Alloy Information Geargiveer 19 Julie 2011 op Wayback Machine How to Solder Wikiwoordeboek het 'n inskrywing vir soldeersel. Hierdie artikel is ’n saadjie. Voel vry om Wikipedia te help deur dit uit te brei.


Die Aquatics Centre (Akwatiese Sentrum) is die fasiliteit waar verskillende swemitems tydens die Olimpiese Somerspele en daaropvolgende Paralimpiese Somerspele van 2012 beoefen is. Hierdie stadion is in die Olimpiese Park in Stratford, Londen in die Verenigde Koninkryk geleë. Die stadion is op 27 Julie 2011, presies een jaar voor die aanvang van die Spele, amptelik geopen. Tydens die opening het Thomas Daley die swembad ingewy deur 'n duikslag vanaf die 10-meter toring uit te voer. Die stadion is deur Zaha Hadid ontwerp en beskik oor twee Olimpiese grootte Swembaddens en 'n aparte duik-swembad. Die gebou het 'n opvallende argitektuur en is die eerste stadion wat besoekers sien soos hulle die park binnekom. Tydens die Somerspele is die volgende dissiplines in die Akwatiese Sentrum beoefen: Duik Gesinchroniseerde swem Swem Tydens die Paralimpiese Somerspele is die volgende sport hier beoefen: Swem Konstruksie in Februarie 2011 Die Akwatiese Sentrum is regs van die ArcelorMittal Orbit. Binnekant van die stadion. Wikimedia Commons het meer media in die kategorie London Aquatics Centre.


Disnomia, amptelik (136199) Eris I Disnomia (Grieks: Δυσνομία), is sover bekend die enigste natuurlike satelliet van Eris, die grootste dwergplaneet in die sonnestelsel. Dit is in 2005 ontdek deur Mike Brown en ’n span aan die W.M. Keck-sterrewag in Hawaii. Dit is S/2005 (2003 UB313) 1 genoem totdat dit die naam Disnomia gekry het (genoem na die dogter van die Griekse godin Eris, na wie die dwergplaneet genoem is. Disnomia het ’n geraamde deursnee van 700 ± 115 km met ’n albedo van 0,04+0,02−0,01, soos gemeet deur die teleskoop ALMA in Chili. Van die bekende mane van kleinplanete is net Charon groter as Disnomia. Die maan is gebruik om Eris se massa te meet, en die wentelbaanparameters is vasgestel. Dinomia se wentelperiode is na raming 15,774±0,002 dae. Dit dui daarop dat dit ’n ronde wentelbaan om Eris het, met ’n radius van 37 350±140 km. Dit het gewys Eris se massa is 1,27 dié van Pluto. Die dwergplaneet Eris lê in die Kuipergordel. Sterrekundiges weet nou die ses helderste Kuipergordelvoorwerpe (KGV's) het satelliete.


Die Oos-Kaapse kurper (Sandelia bainsii) is 'n bedreigde visspesie wat voorkom in die Kowie-, Groot-Vis-, Buffels-, Tyhume-, Keiskamma- en Nahoonrivierstelsels in die Oos-Kaap, Suid-Afrika. In Engels staan die vis bekend as die Eastern Province rocky of die Rocky kurper. Die vis is olyf of grysbruin met verspreide swart vlekke en kolle op die lyf. Daar is 'n donkergrys baan agter die oog en die vinne is soms liggeel met 'n swart rant. Die vis word 260 mm lank en die Suid-Afrikaanse hengelrekord is 0.13 kg. Die vis leef in strome vol rotse, meestal by oewers waar die stroom stadig vloei. Hulle vreet insekte, krappe en klein vissies. Die wyfie lê haar eiers in die somer nadat die mannetjie 'n nes gebou het. Die mannetjie help om die eiers en kleintjies op te pas. Die vis word bedreig as gevolg van verlore habitat en roofvisse soos die baars en skerptandbabers wat hulle jag. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Fishbase - Sandelia bainsii Skelton, Paul: A Complete Guide to the FRESHWATER FISHES of Southern Africa.. 2001.


Die Kolvin-stekelpaling (Aethiomastacembelus vanderwaali) is 'n varswater vis wat voorkom in die Okavangorivier en boonste gedeelte van die Zambezirivier. In Engels staan die vis bekend as die Ocellated spiny eel. Die vis lyk baie soos die Langstert-stekelpaling maar het minder stekels op die rug, die kop is groter en die kleure van die vis is helderder. Die kleure wissel van olyf bruin tot donker bruin of swart en die vis word tot 180 mm lank. Die vis leef in rotsagtige stroomversnellings in skeure en vreet insekte vanaf die rotse. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 IUCN (en) Skelton, P. H., 1976. A new species of Mastacembelus (Pisces, Mastacembelidae) from the upper Zambezi River, with a discussion of the taxonomy of the genus from this system. Ann. Cape Prov. Mus. Nat. Hist. v. 11 (núm. 6): 103-116. Catalogue of Life (en) http://fishbase.org/summary/Mastacembelus-vanderwaali.html


'n Tjop of kotelet is 'n vleissnit wat reghoekig met die rugstring gesny (of gesaag) is. Dit bevat gewoonlik 'n ribbebeen of 'n deel van die ribbes en word as 'n enkele porsie bedien. Lam, skaap en vark is die algemeenste bron van tjops, maar ook wildstjops is in gebruik. Die benaming "tjop" word nie vir beesvleis gebruik nie, maar 'n T-been biefstuk (steak) is in der waarheid 'n beeslendetjop, en 'n "rib steak" 'n beesribtjop. Tjops kan op verskillende maniere gaargemaak word, bv. gerooster of pangebraai, gesoteer, gesmoor, gebak of gebraai oor kole. Lamtjops word gereeld met droë hitte gaargemaak, gerooster of pangebraai. Varktjops word gebraai oor kole, gerooster, gesoteer, gesmoor of gebak. Braai Boerewors Mieliepap Potjiekos Skilpadjies Resep vir gevulde skaaptjops, Sarie Resep vir skaaptjops met knoffel en suurlemoen Geargiveer 10 November 2011 op Wayback Machine op boerekos.com


Die Swartsnoek (Thyrsitoides marleyi) is 'n vis wat in die Indo-Pasifiese area en aan die ooskus van Afrika suidwaarts tot by Algoabaai voorkom. Die volwasse vis is donkerbruin en die onvolwasse vis is silwerkleurig met 'n swart vlek voor op die dorsale vin. Die vis kan tot 1.5 m lank word. In Engels staan die vis bekend as die Blacksail snake mackerel. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Thyrsitoides-marleyi.html


Die Balk-juweelvis (Hemichromis elongatus) is 'n varswatervis wat voorkom in die Okavangorivier en boonste gedeelte van die Zambezirivier. Die vis kom ook voor in die Kongorivier-stelsel en in Wes-Afrika. In Engels staan die vis bekend as die Banded jewelfish. In die Caprivi staan die vis doodgewoon bekend as die Juweelvis. Die kop is groot met groot oë en ‘n effens skuins, groot bek. In die bokaak is twee rye tande waarvan twee oogtande in die middle langer is as die res (slagtande). Daar is ‘n enkelry kegelvormige tande in die onderkaak. Die vis is kleurryk; die lyf is donker olyfkleurig aan die bokant, ligter groen aan die sye en pienk tot rooi aan die onderkant, veral by broeimannetjies. Op die bokant van die kieue is duidelike rooi en swart kolle. Die vinne is olyfkleurig, die punte van die rugvin is rooi en die bekkenvin is swart. Daar is vier tot vyf diamantvormige, swart bande oor die sye en 'n swart band wat deur die oë gaan. Die skubbe is grof met 28-32 op die systreep.


'n Staatshoof is 'n persoon wat die hoogste gesag van 'n land beliggaam of verteenwoordig. Die funksies van die staatshoof verskil van land tot land. So kan 'n staatshoof absolute magte hê, of slegs seremoniële take verrig. In monargieë word die staatshoof oor die algemeen deur oorerflike troonopvolging bepaal. Hierdie staatshoofde kan verskillende titels dra, soos koning, keiser of prins. Sommige monargieë soos Maleisië het 'n verkose monarg wat elke 5 jaar uit die sultans van die deelstate verkies word. In republieke word die staatshoof oor die algemeen verkies, óf direk deur die kiesers, óf deur volksverteenwoordiging. Die titel van so 'n staatshoof is meestal president of staatspresident. President van Suid-Afrika Staatspresident van Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Geelslang (Naja nivea) is 'n slang wat voorkom in die Wes-Kaap, Noord-Kaap, Vrystaat en Oos-Kaap. Die slang word ook die koperkapel of Kaapse kobra genoem. Die slang se kleur wissel van geel tot geelbruin gevlek met donker kolle en donker rooierig bruin. Jong slange het 'n donker keelband wat ligter word namate hulle volwasse raak. Die geelslang maak ook sy kop bak wanneer hy bedreig word en sy lengte wissel van 1.2 – 2 m. Die gif is senuvergiftend en onmiddellike behandeling is nodig anders sterf die slagoffer weens verlamming en versmoring. 'n Teengif is beskikbaar. Alfabetiese lys van slange Wikispecies het meer inligting oor: Naja nivea Die Suid-Afrikaanse Gids- feite en wenke. Isabel Uys. 2009 ISBN 978-1-86919-324-9 "Naja nivea". ITIS Standard Report Page (in Engels). ITIS.gov. Geargiveer vanaf die oorspronklike op 31 Desember 2018. Besoek op 19 Januarie 2012. Uetz, Peter. "Naja nivea (LINNAEUS, 1758)". The Reptile Database. http://reptile-database.reptarium.cz. Besoek op 25 Februarie 2012. Eksterne skakel in |publisher= (hulp) Hierdie artikel is ’n saadjie.


Die naam Fobos kan gebruik word om na een van die volgende te verwys: Fobos (mitologie), die broer van Deimos (mitologie) in die Griekse mitologie. Fobos (maan), een van twee natuurlike satelliete van die planeet Mars.


Die Kyogameer (Engels: Lake Kyoga) is 'n varswatermeer net noord van die Victoriameer in Uganda. Die Wit Nyl vloei vanaf die Victoriameer via Kyogameer na die Albertmeer. Tussen die Albertmeer en Victoriameer staan die Nylrivier bekend as die Victorianyl. Africa's Great Rift Valley Nigel Pavitt. 2001. ISBN 0-8109-0602-3 Wikimedia Commons het meer media in die kategorie Kyogameer. Hierdie artikel is ’n saadjie. Voel vry om Wikipedia te help deur dit uit te brei.